
	谞专讗讬谉 讚讘专讬 转诇诪讬讚. 诪砖诪注 讛讻讗 讚专讘 讬专诪讬讛 转诇诪讬讚讬讛 讚专讘 讛讜谞讗 讛讜讛 讜拽砖讛 讚讘驻专拽 转驻诇转 讛砖讞专 (讘专讻讜转 讚祝 讻讝:). 诪砖诪注 讚转诇诪讬讚 讞讘专 讚专讘 讛讜讛 讚拽讗诪专 讛转诐 专讘 爪诇讬 砖诇 砖讘转 讘注''砖 讗''诇 专讘 讬专诪讬讛 讘专 讗讘讗 诪讬 讘讚诇转 讗''诇 讗讬谉 讘讚讬诇谞讗 讜诪讚诇讗 拽讗诪专 诇讬讛 专讘 讬专诪讬讛 诪讬 讘讚讬诇 诪专 砖诪注 诪讬谞讛 砖讛讬讛 诇讜 转诇诪讬讚 讞讘专 讜谞专讗讛 讚转专讬 专讘 讬专诪讬讛 讛讜讜: 讘讬谉 讛讬讗 讘讬谉 讗讘讬讛 讬讻讜诇讬谉 诇注讻讘. 讜讗注''讙 讚讗诪专 专讘 诇注讬诇 (讚祝 诪讚:) 讞讬讬砖讬谞谉 砖诪讗 谞转专爪讛 讛讗讘 讛讬讬谞讜 讘住转诪讗 砖砖诪注 讜砖转拽 讗讘诇 讛讬讻讗 讚诪讬讞讛 讙讬诇讛 讘讚注转讜 讜诇讗 诪讬讘注讬讗 讗诐 诇讗 谞转专爪讛 讛讗讘 砖讬讻讜诇讛 讛讬讗 诇注讻讘 讗诇讗 讗驻讬' 谞转专爪讛 讛讗讘 讬讻讜诇讛 诇注讻讘 讜讗''转 诪讛 讬讜注讬诇 砖转注讻讘 讗讞专讬 砖讬转专爪讛 讛讗讘 讛讗 讘讬讚讜 诇拽讚砖讛 讘注诇 讻专讞讛 讜讬''诇 讛讬讬谞讜 讚讜拽讗 讘转讞讬诇转 讛拽讬讚讜砖 讗讘诇 讛讬讻讗 讚谞转拽讚砖讛 砖诇讗 诇讚注转 讗讘讬讛 讜讗讞''讻 谞转专爪讛 讛讗讘 讜讗转讛 专讜爪讛 诇讜诪专 讚诪拽讜讚砖转 诪讟注诐 讚讝讻讜转 讛讜讗 诇讜 讗诪专讬谞谉 讻讬讜谉 讚讘转讜 诪注讻讘转 讚讞讜讘 讛讜讗 诇讜 讜诇讗 讛讬讛 诪转专爪讛 讗诐 讛讬讛 讬讜讚注 讚诪注讻讘讛 讜诪讬讛讜 诇驻讬专讜砖 讛拽讜谞讟专住 诇讗 拽砖讬讗 诪讬讚讬 讚驻讬' 讛讜讗讬诇 讜讘砖注转 拽讘诇转 讛拽讬讚讜砖讬谉 诇讗 谞转专爪讛 讛讗讘 讗诐 讘讗转讛 诇讞讝讜专 拽讜讚诐 砖讬转专爪讛 讛讗讘 讞讜讝专转 讜诇讗 诪讛谞讬 转讜 专爪讜讬 讛讗讘: 拽专讗 讘注讬讗. 驻讬' 砖诇讗 转讛讗 讗砖转讜 讘讗讜转讛 讘讬讗讛 驻砖讬讟讗 讚讛讗 讗驻讬诇讜 诇讗 讬诪讗谞讜 讗讬谞讛 讗砖转讜 讘讛讱 讘讬讗讛 讻讬讜谉 砖驻讬转讛 砖诇讗 诇砖诐 讗讬砖讜转 讘砖诇诪讗 讗诐 驻讬转讛 诇砖诐 讗讬砖讜转 讗砖诪讜注讬谞谉 讞讬讚讜砖 讚讘讬谉 讛讬讗 讜讘讬谉 讗讘讬讛 讬讻讜诇讬谉 诇注讻讘 讗讘诇 讛砖转讗 诪讗讬 讞讬讚讜砖 讗砖诪讜注讬谞谉 讜诇讬讻讗 诇诪讬诪专 讚拽专讗 讛''拽 砖讗诐 讬讘讗 讗讘讬讛 诇拽讚砖讛 诇讗讜转讜 诪驻转讛 砖转讜讻诇 讘转讜 诇诪讗谉 讚驻砖讬讟讗 砖讬讻讜诇 诇拽讚砖讛 讘注''讻 讜诪砖谞讬 诇讜诪专 砖诪砖诇诐 拽谞住 讻诪驻讜转讛 驻讬' 诇注讜诇诐 诪讬讬专讬 砖驻讬转讛 砖诇讗 诇砖诐 讗讬砖讜转 讜讗驻''讛 讗砖诪讜注讬谞谉 专讘讜转讗 讚讻讬 诪注讻讘讗 讗讬讛讬 砖诪砖诇诐 拽谞住 讚讻诪讜 讚转诇讛 讛讻转讜讘 拽谞住 讚诪驻讜转讛 讘诪讬讗讜谉 讛讗讘 讻讱 转诇讗讜 讘诪讬讗讜谉 讚讬讚讛 讜讛讗讬 诪讬讗讜谉 讚讬讚讛 讜讚讗讬 讗讬谞讜 诪讜注讬诇 诇注谞讬谉 砖诇讗 转讬谞砖讗 诇讜 讚讻讬讜谉 讚讗讘讬讛 专讜爪讛 砖转讛讗 讗砖转讜 讗讬谞讛 讬讻讜诇讛 诇注讻讘 讗诇讗 诪讛谞讬 砖诪砖诇诐 拽谞住 讻讗讬诇讜 讛讗讘 诪诪讗谉 讗''谞 谞驻拽讗 诪讬谞讛 讛讬讻讗 讚讘讗 注诇讬讛 讜讗讞''讻 谞转讬讬转诪讛 讚讛砖转讗 诪讛谞讬 诪讬讗讜谉 讚讬讚讛 诇注讻讘 砖诇讗 转讛讗 讗砖转讜: 讗诪专 专讘 讬讜住祝 讗讬 讛讻讬. 讘谞讬讞讜转讗 讜住讬讬注转讗 讛讬讗 讜讻谉 讛讬讛 专讘 讬讜住祝 专讙讬诇 诇讜诪专 讻讚讗诪专讬谞谉 讘驻专拽 讘诪讛 诪讚诇讬拽讬谉 (砖讘转 讚祝 讻讞.) 讗''讛 讛讬讬谞讜 讚诪转专讙诪讬谞谉 住住讙讜谞讗 讗''诇 讗讘讬讬 爪专讬讻讛 拽讬讚讜砖讬谉 讻讜' 讜诇讗 转住讬讬注讬讛 诪讛讗 讜讬''诪 讚专''谞 讘讗 诇讬讬砖讘 诇注讜诇诐 讗讬诪讗 诇讱 砖驻讬转讛 诇砖诐 讗讬砖讜转 讜讙专住讬' 讗诇讗 讗诪专 专''谞 讜诇讗 转讬诪讗 讚转讬拽砖讬 诇专讘 讗住讬 讚讗诪专 讗讘讬讛 讜诇讗 讛讬讗 讚讛讗 讚拽讗诪专 讛讻讗 讚讬讻讜诇讛 诇诪讗谉 讗讬谞讜 专''诇 讚诇讗 转讛讗 讗砖转讜 讻讬讜谉 讚专讜爪讛 讗讘讬讛 讗讬谞讛 讬讻讜诇讛 诇注讻讘 讗诇讗 专''诇 砖诪砖诇诐 拽谞住 讻诪驻讜转讛 讻诇讜诪专 讻讚讬谉 砖讗专 诪驻讜转讜转 砖讛讗讘 诪诪讗谉 讻讚驻讬' 讘拽讜谞讟专住 讜驻专讬讱 专讘 讬讜住祝 讘转诪讬讛 讗讬 讛讻讬 讻讜': 讜讗驻讬诇讜 讘拽诪讬讬转讗. 驻讬' 讘拽讜谞讟专住 讗驻讬诇讜 讛专讗砖讜谞讛 讗讜 讛砖谞讬讛 砖讜讛 驻专讜讟讛 讗注''讙 讚讗讬谉 讘讗讞专讜谞讛 砖讜讛 驻专讜讟讛 诪拽讜讚砖转 讜讛讗 诪诇讜讛 讛讬讗 讻讬讜谉 讚讛拽讬讚讜砖讬谉 诇讗 谞讙诪专讜 注讚 砖转拽讘诇诐 讻讜诇诐 讜讛讬讗 讗讻诇讛 讛专讗砖讜谞讛 讻讘专 拽讜讚诐 砖转拽谞讛 讗讜转讛 讘拽讬讚讜砖讬谉 讛讜讬讬谉 诪诇讜讛 讙讘讛 讜讗''转 讻讬讜谉 讚讘转讜专转 拽讬讚讜砖讬谉 讗转讜 诇讬讚讛 讛讬讻讬 讛讜讛 诪诇讜讛 讛讗 讗诪专讬谞谉 诇拽诪谉 讘驻专拽 讛讗讜诪专 (讚祝 谞讟.) 讛讗讜诪专 诇讗砖讛 讛转拽讚砖讬 诇讬 诇讗讞专 诇' 讬讜诐 讗驻讬' 谞转讗讻诇讜 讛诪注讜转 诪拽讜讚砖转 讗诇诪讗 诇讗讜 诪诇讜讛 谞讬谞讛讜 讛讬讻讗 讚讘转讜专转 拽讬讚讜砖讬谉 讗转讜 诇讬讚讛 讜讬''诇 讚讬砖 诇讞诇拽 讚讛转诐 讛专讬 讛讚讬讘讜专 谞讙诪专 拽讜讚诐 砖谞转讗讻诇讜 讗讘诇 讛讻讗 讚诇讗 谞讙诪专讜 讛拽讬讚讜砖讬谉 注讚 讗讞专 诪住讬专讛 讗讞专讜谞讛 讜讘转讜讱 讻讱 讗讻诇讛 讛专讗砖讜谞讛 讜讛砖谞讬讛 讗讬讻讗 诇诪讬诪专 讚诪诇讜讛 讛谉 讗爪诇讛: [讗讬诪讗 讙诪专讛 讜诪拽谞讬讗 讻讜'. 讗注''讙 讚诇讗 转诇讜 讘讚讬讚讛 诇讛转拽讚砖 讘驻讞讜转 诪砖讜讛 驻专讜讟讛 讻讚讗诪专讬谞谉 讘驻''拽 诪讬讛讜 讘拽诇 注讜砖讛 爪专讬讻讜转讗] 转''讬:





专诪讘"谉

诇讜诪专 砖诪砖诇诐 拽谞住 讻诪驻讜转讛. 讗讬谉 驻讬专讜砖讜 讘专讜专 讗爪诇讬, 砖讗诐 讛讗讘 专讜爪讛 诇拽讘诇 拽讚讜砖讬讛 讘注"讻 讜讚讗讬 讗讬谞讜 诪砖诇诐 拽谞住 砖讗讬谉 讛诪驻转讛 谞讜转谉 讗诇讗 诇讻砖诇讗 讬讻谞讜住 讜讗诐 讗诪专 讛讗讘 专讜爪讛 讗谞讬 讗诐 讛讬讗 专讜爪讛 讜拽讗 诪砖诪注 诇谉 砖讻讬讜谉 砖讗讬谞讜 专讜爪讛 诪砖诇诐 拽谞住 驻砖讬讟讗 砖讝讛 讛注讬讻讜讘 砖诇 讗讘 讛讜讗 砖讗讬谞讜 专讜爪讛 讗诇讗 讗诐 讻谉 专爪转讛 讛讬讗 讜谞专讗讛 讻讙讜谉 砖讗诪专 讛讗讘 讘砖注转 讛注诪讚讛 讘讚讬谉 专讜爪讛 讗谞讬 讜讘讗讛 讛讬讗 讜讗诪专讛 讗讞专讬 讻谉 讗讬谞讬 专讜爪讛 讜讛讗讘 讗讬谞讜 专讜爪讛 诇拽讘诇 拽讚讜砖讬谉 讘注"讻 讜讞讜讝专 讜转讜讘注 拽谞住 讗讜 砖诪转 讛讗讘 拽讗 诪砖诪注 诇谉 讚诪砖诇诐 拽谞住 诪砖讜诐 诪讬讗讜谞讛 砖讗诇讜 诪砖讜' 诪讬讗讜谞讜 砖诇 讗讘 诪讻讬讜谉 砖讗诪专 讘讘讬转 讚讬谉 专讜爪讛 讗谞讬 讜谞驻讟专 讛诇讛 诪诪谞讜 砖讜讘 讗讬谞讜 讬讻讜诇 诇讞讝讜专 讜诇讜诪专 讗讬谉 讗谞讬 专讜爪讛 砖讛专讬 诇讗 诪讬讗谉 讘砖注转 讛注诪讚讛 讘讚讬谉 讜讻诇 砖讻谉 讻砖诪转 讜诇讗 诪讬讗谉 讻诇诇 讘住讜祝 砖谞驻讟专 讛诇讛 诪砖讜诐 诪讬讗讜谉 砖诇讛 诪砖诇诐: 



讗"诇 讗讘讬讬 爪专讬讻讛 拽讚讜砖讬谉 诇讚注转 讗讘讬讛. 驻讬' 讗讘讬讬 诪讚讞讗 讚讞讬 诇讛 诇讚专讘 讬讜住祝 诇讜诪专 砖拽讚讜砖讬谉 砖诇讗 诪讚注转 讛讗讘 讗讬谞讜 讻诇讜诐 讜讗祝 注诇 驻讬 砖谞转专爪讛 诇驻讬讻讱 讛讻讜谞住 讗讜转讛 爪专讬讱 诇拽讚讜砖讬谉 讗讞专讬诐 讜讬砖 诇驻专砖 讚诇讗讘讬讬 诪讜拽讬 拽专讗 讘砖诇讗 谞转专爪讛 讛讗讘 讘驻讬' 讘讗讜转谉 拽讚讜砖讬谉 讜拽专讗 拽诪"诇 砖讗注驻"讬 砖讛讜讗 讗讬谞讜 诪诪讗谉 讜专讜爪讛 砖讬讻谞住谞' 爪专讬讻' 拽讚讜砖讬谉 诇讚注转讜 讗讜 (砖讬讜爪') [砖讬专爪讛] 讘讗讜转谉 拽讚讜砖讬谉 讘驻讬专讜砖: 



讜讛讗 诪诇讜讛 讛讬讗. 讚讻讬讜谉 讚诇讗 讙诪专讬 诇讛 拽讬讚讜砖讬谉 讛讜讬讗 诇讬讛 讛诇讜讗讛. 驻讬专讜砖 砖讻讬讜谉 砖讛讜讗 谞讜转谉 诇讛 砖转讬诐 讜砖诇砖 讜诪拽讚砖 讗讜转讛 讘讻讜诇谉 讗讬谉 讘讛诐 砖诐 拽讚讜砖讬谉 讜讗讬谉 诇讛 专砖讜转 诇讛讜爪讬讗诐 注讚 砖讬转谞诐 诇讬讚讛 讗讘诇 诪讻讬讜谉 砖谞转谞谉 讗注驻"讬 砖诇讗 讞诇讜 讛拽讚讜砖讬谉 讗讬谉 讻讗谉 讛诇讜讗讛 讚讬砖 诇讛 专砖讜转 诇讛讜爪讬讗诐 讜讗讬谞讛 讻砖讜诇讞转 讬讚 讘驻拽讚讜谉 砖转注砖讛 诪诇讜讛 讻讚讗诪专讬谞谉 讛专讬 讗转 诪拽讜讚砖转 诇讬 讗讞专 诇' 讬讜诐 砖诪拽讜讚砖' 讗注驻"讬 砖谞转讗讻诇讜 讛诪注讜转 讜讗祝 注诇 驻讬 砖诇讗 讞诇讜 讛拽讚讜砖讬谉 注讚 诇讗讞专 砖诇砖讬诐 讬讜诐 诪讻诇 诪拽讜诐 讘专砖讜转 讛讜爪讬讗讛 讜讙诪专 谞转讬谞转诐 诪注转讛 讜讛讻讬 谞诪讬 讗诪专讬谞谉 诇拽诪谉 讘诪拽讚砖 讘讗诇讜 讚诪拽讚砖讛 讘讛讜:





专砖讘"讗

诇讜诪专 砖诪砖诇诐 拽谞住 讻诪驻讜转讛. 讜拽砖讬讗 诇谉 讛讬讻讬 讚诪讬, 讗讬 讘砖讛讗讘 诪转专爪讛 讘讻讱, 诪讛 诪讜注讬诇 诪讬讗讜谉 讚讬讚讛, 讚讛讗 讗讘讬讛 诪爪讬 诇拽讚砖讛 讘注诇 讻专讞讛, 讜讗讬 讘砖诇讗 谞转专爪讛 讛讗讘, 讛讬讬谞讜 诪讬讗讜谉 讚讗讘, 讜转讬专爪讜 讘转讜住' 讚讘诪驻讜转讛 讙讝专转 讛讻转讜讘 讛讬讗, 讚讗祝 注诇 驻讬 砖讛讗讘 讬讻讜诇 诇拽讚砖讛 讘注诇 讻专讞讛, 诪讻诇 诪拽讜诐 诪讬讗讜谞讛 诪讜注讬诇 诇注谞讬谉 讝讛 砖诪砖诇诐 拽谞住 讻砖讛讬讗 诪诪讗谞转. 讗讬 谞诪讬 讘砖驻讬转讛 讻砖讛讬讗 谞注专讛 讜诇讗 讛住驻讬拽 诇注诪讜讚 讘讚讬谉 注讚 砖讘讙专讛 讗讜 砖诪转 讗讘讬讛 砖拽谞住讛 诇注爪诪讛, 讻讚转谞谉 (讻转讜讘讜转 诪讗, 讘) 谞注专讛 砖谞转驻转转讛 讜诇讗 讛住驻讬拽讛 诇注诪讜讚 讘讚讬谉 注讚 砖讘讙专讛 讛专讬 讛谉 砖诇 注爪诪讛, 讜诇讜诪专 讚讗祝 注诇 讙讘 砖注讻砖讬讜 讛讬讗 讘专砖讜转讛 讜拽谞住讛 诇注爪诪讛 诇讗 讗诪专讬谞谉 砖诪讞诇讛 拽谞住讛 诪讚谞转驻转转讛 诇讜, 讗诇讗 讻讬讜谉 讚讘砖注转 驻讬转讜讬 讚讗讘 讛讬转讛 讜注讻砖讬讜 砖讛讬讗 砖诇 注爪诪讛 讗讬谞讛 诪转专爪讬转 诇讜 诪砖诇诐 拽谞住 注诇 讬讚讬 诪讬讗讜谞讛. 讜讛专诪讘"谉 谞专"讜 转讬专抓 讻讙讜谉 砖讗诪专 讛讗讘 讘砖注转 讛注诪讚讛 讘讚讬谉 讜专爪讛 讗谞讬 讜注诪讚讛 讛讬讗 讜诪讬讗谞讛, 讜讛讗讘 讞讜讝专 讘讜 讜讗讬谞讜 专讜爪讛 诇拽讘诇 拽讚讜砖讬讛 讘注诇 讻专讞讛, 讜讞讜讝专 讜转讜讘注 拽谞住讛, 讜拽讗 诪砖诪注 诇谉 讚讗祝 注诇 驻讬 砖讗讬谞讜 诪砖诇诐 拽谞住 诪讞诪转 注讬讻讜讘 讛讗讘, 讚讛讗 谞驻讟专 诪诪谞讜 诪砖注讛 砖谞转专爪讛 诇讜 讘讘讬转 讚讬谉, 讗驻讬诇讜 讛讻讬 诪砖诇诐 拽谞住 诪讞诪转 诪讬讗讜谞讛.



讗诪专 诇讬讛 讗讘讬讬 爪专讬讻讛 拽讚讜砖讬谉 诇讚注转 讗讘讬讛. 讬砖 诇驻专砖 爪专讬讻讛 砖讬转专爪讛 讛讗讘 讘拽讚讜砖讬讛, 讚讛讬讬谞讜 讘拽讘诇转 拽讚讜砖讬谉, 讜讻谉 驻讬专砖 讛专讗讘"讚, 讗讘诇 专砖"讬 驻讬专砖 爪专讬讻讛 拽讚讜砖讬谉 讗讞专讬诐 诇讚注转 讗讘讬讛, 讜讗祝 注诇 讙讘 讚诪砖诪注 诇注讬诇 讚讗讘讬讬 讻专讘 讜砖诪讜讗诇 住讘讬专讗 诇讬讛 讚讞讜砖砖讬谉 砖诪讗 谞转专爪讛 讛讗讘, 讜讗讬 谞诪讬 诇专讘讬谞讗 讘砖谞转专爪讛 讛讗讘 讘讛讚讬讗 诇讘住讜祝 诪拽讜讚砖转 讻驻讬专讜砖讜 砖诇 专砖"讬 砖讻转讘谞讜 诇诪注诇讛, 讗讬讻讗 诇诪讬诪专 讚讗讘讬讬 诪讬讚讞讗 讚讞讬 诇讛 诇专讘 讬讜住祝 诇讜诪专 讚拽讚讜砖讬谉 砖诇讗 诪讚注转 讗祝 注诇 驻讬 砖谞转专爪讛 讛讗讘 讗讬谞谉 讻诇讜诐, 讜诇驻讬讻讱 爪专讬讻讛 拽讚讜砖讬谉 讗讞专讬诐. 讗讘诇 诇讚讘专讬 专讘讬谞讜 讗诇驻住讬 讗转讬 砖驻讬专 讚诇注讜诇诐 讗讬谞讛 诪拽讜讚砖转 砖诇讗 诇讚注转 讛讗讘, 讜讗讘讬讬 讻专讘讬谞讗 住讘讬专讗 诇讬讛, 讜讛讛讬讗 讚讗讬讛讜 讗诪专 诇拽专讬讘讗讬 讚讗诪专 注诇讛 讗讘讬讬 砖讗专讬转 讬砖专讗诇 诇讗 讬注砖讜 注讜诇讛 讛讗 转专讬爪谞讗 诇讛 诇注讬诇 讚讻专讘讬谞讗 谞诪讬 讗转讬讗 讻诪讜 砖讻转讘谞讜 诇诪注诇讛.



专' 讗诪讬 讗诪专 诇注讜诇诐 讗住讬驻讗 讜诪讗讬 注讚 砖讬讛讗 讘讗讞转 诪讛谉 讘讗讞专讜谞讛. 讜专讘 讜砖诪讜讗诇 讚诇讗 讗讜拽诪讜讛 讗住讬驻讗 讜讚讞拽讬 讜诪讜拽诪讬 诇讛 讗专讬砖讗, 讗讬讻讗 诇诪讬诪专 诪砖讜诐 讚诇讗 诪砖诪注 诇讛讜 讗讞转 诪讛谉 讗讞专讜谞讛 讚讜拽讗 讚讗讞转 诪讛谉 讻诇 砖讬砖 讘讛 讘讗讞转 诪讻讜诇诐 诪砖诪注, 讜讻谉 驻讬专砖 讛专讗讘"讚 讝"诇. 讜诇驻讬 驻讬专讜砖 讝讛 驻诇讬讙 专讘 讘驻讬专讜砖讗 讚诪转谞讬转讬谉 讘讛讚讬 专讘 讗诪讬, 讗讘诇 讘注讬拽专 讚讬谞讗 诪讜讚讛 诇讬讛 讚讛讗 专讘 诪注讜转 讘注诇诪讗 讞讜讝专讬谉 住讘讬专讗 诇讬讛, 讜诇驻讬 驻讬专讜砖 讝讛 谞诪讬 讙专住讬谞谉 砖驻讬专 讚讗转诪专 讛诪拽讚砖 讗转 讗讞讜转讜. 讚讛讗 讘讛讗讬 讚讬谞讗 砖讬讬讻讗. 讜讗讬讻讗 诇诪讬诪专 讚专讘 讜砖诪讜讗诇 讘讚讬谞讗 谞诪讬 驻诇讬讙讬 注诇讬讛 讚专' 讗诪讬, 讘讛转拽讚砖 诇讬 讘讝讜 讜讘讝讜 住讘讬专讗 诇讛讜 讚讗祝 注诇 驻讬 砖讛讬转讛 讗讜讻诇转 专讗砖讜谞讛 专讗砖讜谞讛 讗诐 讬砖 讘讬谉 讻讜诇谉 砖讜讛 驻专讜讟讛 诪拽讜讚砖转, 讚讻讬 拽讗 讗讻诇讛 诪讚谞驻砖讛 拽讗讻诇讛, 讚讜诪讬讗 讚讛转拽讚砖讬 诇讗讞专 砖诇砖讬诐 讚讗祝 注诇 驻讬 砖谞转讗讻诇讜 讛诪注讜转 诪拽讜讚砖转, 讻讚讗诪专讬谞谉 诇拽诪谉 讘驻专拽 讛讗讜诪专 (拽讬讚讜砖讬谉 谞讟, 讗) 诇讗 讘讗 讗讞专 讜拽讚砖讛 讘转讜讱 砖诇砖讬诐 讬讜诐 专讘 讜砖诪讜讗诇 讚讗诪专讬 转专讜讬讬讛讜 诪拽讜讚砖转 讜讗祝 注诇 驻讬 砖谞转讗讻诇讜 讛诪注讜转, 诪讗讬 讟注诪讗 讛谞讬 讝讜讝讬 诇讗 诇诪诇讜讛 讚诪讜 讜诇讗 诇驻拽讚讜谉 讚诪讜 诇驻拽讚讜谉 诇讗 讚诪讜 讚讛谞讬 讘专砖讜转讗 拽讗 诪转讗讻诇讬, 诇诪诇讜讛 诇讗 讚诪讜 诪诇讜讛 诇讛讜爪讗讛 谞讬转谞讛, 讜诇讗 讘转讜专转 拽讚讜砖讬谉 讬讛讘讬谞讛讜 谞讬讛诇讛, 讜讛讻讗 讘转讜专转 拽讚讜砖讬谉 讬讛讘讬谞讛讜 谞讬讛诇讛, 讜讻讬 拽讗 诪转讗讻诇讬 讘专砖讜转讛 拽讗 诪转讗讻诇讬, 讜讛诇讻讱 讛讗 讚拽转谞讬 讛讬转讛 讗讜讻诇转 专讗砖讜谞讛 专讗砖讜谞讛 讗诐 讬砖 讘讗讞转 诪讛谉 砖讜讛 驻专讜讟讛, 注诇 讻专讞讬讱 诇讗讜 讗住讬驻讗 拽讗讬, 讗诇讗 讗专讬砖讗, 讜专' 讗诪讬 住讘讬专讗 诇讬讛 讚诇讗 讚诪讬 诇讛转拽讚砖讬 诇讬 诇讗讞专 诇' 讬讜诐, 讚讛转诐 讛讜讗 讚讬讛讘 诇讛 讘讚讘讜专 讗讞讚, 讜讻讬讜谉 讚讙诪专 讚讘讜专讜 拽讜讚诐 砖谞转讗讻诇讜 讛诪注讜转 讗诇讗 砖拽讘注 讝诪谉 诇讞讜诇 讘讜 讛拽讚讜砖讬谉 讻讬 诪转讗讻诇讬 讘专砖讜转讛 诪转讗讻诇讛, 讗讘诇 讛讻讗 砖讛讜讗 诪讞诇拽 讚讘讜专讜 讜诇讗 讗诪专 诇讛 讛转拽讚砖讬 诇讬 讘讗诇讜, 讜讚讗讬 讙诇讛 讚注转讜 砖讗讬谞讜 专讜爪讛 砖讬讞讜诇讜 讛拽讚讜砖讬谉 讻诇诇 注讚 讙诪专 讻讜诇谉, 讜注讚 砖转拽讘诇 讗转 讻讜诇谉 讗讬谞谉 讘讬讚讛 讗诇讗 驻拽讚讜谉, 讜讻砖讛讜讗 讗讜讻诇转 专讗砖讜谞讛 讛讬讗 诇讛 砖讜诇讞转 讬讚 讘驻拽讚讜谉 讜讞讝专讛 [值砖诐] 诪诇讜讛 注诇讬讛, 讜讛诇讻讱 注讚 砖讬讛讗 讘讗讞专讜谞讛 砖讜讛 驻专讜讟讛 讗讬谞讛 诪拽讜讚砖转, 讜讘讗讞转 讚拽转谞讬 讛讻讬 拽讗诪专 注讚 砖讬讛讗 讘讗讞转 砖讬砖 讘讬谞讬讛诐, 讚讛讬讬谞讜 讗讞专讜谞讛 砖讜讛 驻专讜讟讛, 讜讬砖 诇谞讜 讻讬讜爪讗 讘讝讜 讘驻专拽 讛住驻讬谞讛 (讘"讘 驻讚, 讗) 讗诐 讛讬转讛 诪讚讛 砖诇 讗讞讚 诪讛谉 讚驻讬专讜砖讜 砖诇 讛讗讞讚 讚讛讬讬谞讜 讛诇讜拽讞. 讜注讜讚 讗讞专 讘谞讚专讬诐 讘专讬砖 驻专拽 谞注专讛 讛诪讗讜专住讛. 讜讛讗 讚拽讗 诪拽砖讛 诇讛讚讬讗 诇注讬诇 讜讛讗 诪诇讜讛 讛讬讗, 诪砖讜诐 讚诪转谞讬转讬谉 拽砖讬转讬讛, 讚讻讬讜谉 讚拽转谞讬 注讚 砖讬讛讗 砖讜讛 驻专讜讟讛 讘讗讞转 诪讛谉, 讜讗讬谉 讛专讗砖讜谞讜转 诪爪讟专驻讜转 注诐 讛讗讞专讜谞讛 诇砖讜讛 驻专讜讟讛, 砖诪注 诪讬谞讛 住讘讬专讗 诇讬讛 诇转谞讗 讚诇讗 讘专砖讜转讬讛 诪转讗讻诇讬, 讜讗诐 讻谉 讗驻讬诇讜 讻讬 讗讬转 讘拽诪讬讬转讗 砖讜讛 驻专讜讟讛 讗诪讗讬 诪拽讜讚砖转, 讜讛讗 诇讟注诪讬讛 讚转谞讗 诪诇讜讛 讛讬讗 讜讗拽诪讜讛 专讘 讜砖诪讜讗诇 讗专讬砖讗 讚诇讗讜 诇诪诇讜讛 讚诪讬 讻讚讗诪专谉. 讜讛讬讬谞讜 讚讚讬讬拽讗 专讘讗 转诇转 诪讚专' 讗诪讬, 讜诇讗 讚讬讬拽 讞讚讗 诪讬谞讬讬讛讜 诪讚专讘 讜砖诪讜讗诇, 讜驻讬' 诪注讜转 讘注诇诪讗 讞讜讝专讬谉, 诪注讜转 讻讗诇讜 砖诪拽讚砖 讗讬谞讜 讙讜诪专 讚讘讜专讜诇 讘讚讘讜专 讗讞讚 讗诇讗 砖诪讞诇拽 讚讘讜专讜 讘讝讜 讜讘讝讜 诇讗 谞转谞讜 诇讟讘讜注讬谉 诪砖注转 谞转讬谞转谉, 讗诇讗 诪注讜转 讘讬讚讛 驻拽讚讜谉 注讚 讙诪专 讻讜诇谉, 讜讻讬 拽讗 诪转讗讻诇讬 讘专砖讜转讬讛 讚讬讚讬讛 拽讗 诪转讗讻诇讬, 讜讛诇讻讱 讗讬谞讛 诪拽讜讚砖转 讗诇讗 讗诐 讻谉 讬砖 讘讗讞专讜谞讛 砖讜讛 驻专讜讟讛. 讜讛讻讬 讙专住讬谞谉 讗讬转诪专 讛诪拽讚砖 讗转 讗讞讜转讜 讜诇讗 讙专住讬谞谉 讚讗转诪专, 讚讛讗 专' 讗诪讬. 诇讗 砖讬讬讻讗 讘讛讗 讚专讘 讜砖诪讜讗诇, 讚讗驻砖专 讚专' 讗诪讬 讘讛讛讬讗 讻砖诪讜讗诇 住讘讬专讗 诇讬讛, 讗诇讗 讛讻讗 诪砖讜诐 讚讗讬讬专讬 讘诪注讜转 讞讜讝专讬谉 讗讬讬转讬 谞诪讬 讛讗 讚专讘 讜砖诪讜讗诇, 讜讘讬专讜砖诇诪讬 诪讜讻讬讞 讻谉 讚专讘 讜砖诪讜讗诇 讛转拽讚砖讬 讘讝讜 讜讘讝讜 诇讛拽转讚砖讬 诇讬 诇讗讞专 砖诇砖讬诐 讬讜诐 诪讚诪讜 诇讛, 讻诪讜 砖讻转讘谞讜 讚讙专住讬谞谉 讛转诐 (驻"讘, 讛"讗) 专讘 讬专诪讬讛 讘砖诐 专讘 讗诪专 讛转拽讚砖讬 诇讬 讘住诇注 讝讜 诇讗讞专 砖诇砖讬诐 讬讜诐 讗讜讻诇转 讘转讜讱 砖诇砖讬诐 讛专讬 讝讜 诪拽讜讚砖转, 讗祝 专' 砖诪注讜谉 讘谉 讗诇注讝专 诪讜讚讬 讘讛, 诪讛 讘讬谞讛 诇诪诇讜讛, 诪诇讜讛 诇讗 谞转谞讛 诇砖诐 拽讚讜砖讬谉, 拽讚讜砖讬谉 诇讻讱 谞讬转谞讜 诪砖注讛 专讗砖讜谞讛, 讜讛转谞谉 讛讬转讛 讗讜讻诇转 专讗砖讜谞讛 专讗砖讜谞讛 讗讬谞讛 诪拽讜讚砖转 注讚 砖讬讛讗 讘讗讞转 诪讛诐 砖讜讛 驻专讜讟讛, 诪注转讛 讗驻讬诇讜 诇讗 谞砖转讬讬专 砖讜讛 驻专讜讟讛, 驻转专 诇讛 注诇 专讬砖讗 讗诇诪讗 专讘 住讬驻讗 讚诪转谞讬转讬谉 讘讛转拽讚砖讬 诇讬 诇讗讞专 砖诇砖讬诐 讬讜诐 注讘讬讚 诇讛, 讜注诇 讚讗 讛讜讗 讚诪讜拽讬 诇讗讜讻诇转 专讗砖讜谞讛 专讗砖讜谞讛 讗专讬砖讗 讻讚讻转讘讬谞谉.





专讬讟讘"讗

谞专讗讬谉 讚讘专讬 转诇诪讬讚. 驻讬' 诇讗讜 讛讬讬谞讜 专讘讬 讬专诪讬讛 讚讗诪专讬' 讘讘专讻讜转 讚讗诪专 诇讬讛 诇专讘 诪讬 讘讚诇转 诇讛 讚讗诪专讬谞谉 讛转诐 专讘 讛讜谞讗 讞讘专 讚专讘 讛讜讛 讜讛讻讗 拽专讬 诇讬讛 转诇诪讬讚 讗诪专 专讘讗 诪讗讬 讟注诪讗 讚专讘 讛讜谞讗 讛讜讗讬诇 讜谞注砖讬讛 讘讛 诪注砖讛 讬转讜诪讛 讘讞讬讬 讛讗讘 驻讬' 讜讗讬 诇讗讜 讚谞讬讞讗 诇讬讛 讘讻诇 讚讛讜讗 讜讗讬专爪讬 讘拽讬讚讜砖讬讛 讜谞讬砖讜讗讬讛 诇讗 讛讜讛 砖转讬拽 讻讜诇讬 讛讗讬 讜诪住转讘专讗 讚讻讬讜谉 讚讬讛讬讘 专讘讛 讟注诪讗 讚诪住转讘专谞讚讘专讬 专讘 讛讜谞讗 讛诇讻转讗 讻讜讜转讬讛 讜讗讬谉 谞专讗讬谉 讚讘专讬 转诇诪讬讚 讜诪讬讛讜 讚讜拽讗 讘讚砖讚讬讱. 讻谞"诇:



讗转诪专 谞注专讛 砖谞转拽讚砖讛 诇讚注转 讗讘讬讛 讻讱 讛谞讜住讞讗 讘住驻专讬诐 讜讬砖 砖诪讞拽讜 讗讜转讛 讙讬专住讗 讜讻转讘讜 拽讟谞讛 讚诪砖诪注 诇讛讜 讚讘谞注专讛 讚讻"注 讗讬谉 讛讗讘 爪专讬讱 诇注讻讘 讘驻讬专讜砖 砖讗讬谉 讞讜砖砖讬谉 讘讛 诇谞转专爪讛 讛讗讘 讚诪专转讞 专转讞 讘讛讗讬 讚注讘讚讗 讻讬讜谉 砖讬砖 讘讛 讚注转. 讜诇讗 谞讛讬专讗 讻讚讻转讬讘谞讗 诇注讬诇 讜讛讻讗 谞注专讛 讙专住讬' 讚讛讗 讛讻讗 讘谞转讗讻诇讜 讛诪注讜转 注住拽讬谞谉 讚讜诪讬讗 讚讛讗 讚诪讜转讘讬谞谉 注诇讛 讚讛讜讜 拽讚讜砖讬 讘讬讗讛 讚诇讬转讛 讘注讜诇诐 讗诇讗 讜讚讗讬 讻讚讗诪专谉 讜讘谞转讗讻诇讜 讛诪注讜转 诇讗 讗驻砖专 讘拽讟谞讛 诇讞讜砖 诇谞转专爪讛 讛讗讘 讜讗驻讬' 诪转专爪讛 诇讗 诪讛谞讬 讻讚讻转讬讘谞讗 诇注讬诇 讗诇讗 讜讚讗讬 谞注专讛 讛讬讗:



驻讬转讛 砖诇讗 诇砖诐 讗讬砖讜转 拽专讗 讘注讬讗 讗诪专 专讘 谞讞诪谉 讘专 讬爪讞拽 诇讜诪专 砖诪砖诇诐 拽谞住 讻诪驻讜转讛..转诪讬讛讗 诪讬诇转讗 讻讬讜谉 砖讛讗讘 专讜爪讛 讘拽讚讜砖讬讛 讜讬讻讜诇 诇拽讚砖讛 讘注"讻 诇诪讛 诪砖诇诐 拽谞住 诪驻谞讬 注讬讻讜讘讗 砖讛专讬 讗讬谉 讛诪驻转讛 诪砖诇诐 拽谞住 讗诇讗 讻砖诇讗 讬讻谞讜住 讗讘诇 讝讛 讻讜谞住 讛讜讗. 讜讗讬讻讗 讚诪转专爪讬 砖讛讗讘 讗讜诪专 讛专讬谞讬 专讜爪讛 讗诐 讛讬讗 专讜爪讛 讜讻讬讜谉 砖讻谉 讛"讗 讚讻讬讜谉 讚讘讚讬讚讬讛 转诇讗 专讞诪谞讗 讜讗讬谉 讛注讻讘讛 诪爪讚讜 诪诪砖 讗注"驻 砖转诇讛 专爪讜谞讜 讘讛 砖讜讘 讗讬谞讜 诪砖诇诐 拽谞住 拽诪"诇 讗诐 诪讗谉 讬诪讗谉 诪"诪 讛讬讗 讙"讻 讬讻讜诇讛 诇注讻讘 诇讻谞讜住 讜诪砖诇诐 拽谞住. 讜诇讗 谞讛讬专讗 讚讛讗 讻诇 讻诪讛 砖讗讬谉 讛讗讘 专讜爪讛 诇讙诪专讬 讜转讜诇讛 讛讚讘专 讘专爪讜谞讛 讻砖讛讬讗 讗讬谞讛 专讜爪讛 讗祝 讛讜讗 讗讬谞讜 专讜爪讛 讜注讻讘讛 诪砖诇讜 讗讬讻讗 讜专讗讜讬 讝讛 拽谞住 诪讞诪转 注讻讜讘 讛讗讘 诇讞讜讚 讜诪讗讬 诪讛谞讬 注讻讜讘讗 讚讬讚讛. 讜转讬专抓 专讘讬谞讜 讛讙讚讜诇 讜讝"诇 讚讛讻讗 诪讬讬专讬 讻讙讜谉 砖讗诪专 讛讗讘 讘砖注转 讛注诪讚讛 讘讚讬谉 专讜爪讛 讗谞讬 讜讘讗讛 讛讬讗 讗讞专 讻讱 讜讗诪专讛 讗讬谞讬 专讜爪讛 讜讞讝专 讛讗讘 讜讗诪专 讗讬谞讬 专讜爪讛 诇拽讘诇 拽讬讚讜砖讬讛 讘注诇 讻专讞讛 讜讞讜讝专 讜转讜讘注 拽谞住. 讗讬 谞诪讬 砖讻讬讜谉 砖讗诪专 讛讗讘 专讜爪讛 讗谞讬 诪转 讗讜 砖讘讙专讛 讜讛讬讗 讗讬谞讛 专讜爪讛 讜讗讬谞讜 讬讻讜诇 诇讻谞讜住 讗诇讗 诪讚注转讛 讚讗讬 诪砖讜诐 讛讗讘 诇讗 诪讬讘注讬讗 讘砖诪转 讗讜 讘讙专讛 拽讜讚诐 砖讬讞讝讜专 讘驻讬专讜砖 讗诇讗 讗驻讬诇讜 讘注讜讚讛 谞注专讛 讜讛讜讗 拽讬讬诐 砖讞讜讝专 讜讗讜诪专 讗讬谞讬 专讜爪讛 诇讗 讻诇 讛讬诪谞讜 诇讞讝讜专 讘讜 诪讻讬讜谉 砖讗诪专 讘讘"讚 专讜爪讛 讗谞讬 诪讬讚 谞驻讟专 讛诇讛 讗注"驻 砖诇讗 讬讻谞讜住 讗讘诇 讛砖转讗 讬砖 诇讛 专砖讜转 诇注讻讘 讛专讬 讛讜讗 诪砖诇诐 拽谞住 诇讗讘 讗讜 诇注爪诪讜 诪讞诪转 注讻讘讛 砖诇讛:



讜讗诪专讬谞谉 驻讬转讛 诇砖诐 讗讬砖讜转 拽讚讜砖讬谉 诇诪讛 诇讬 讗诪专 讗讘讬讬 爪专讬讻讗 拽讚讜砖讬谉 诇讚注转 讗讘讬讛 驻讬' 拽专讗 诪讬讬专讬 讘砖诇讗 谞转专爪讛 讛讗讘 讘驻讬' 讘讗讜转讛 拽讚讜砖讬谉 讜讗注"讙 讚讞讬讬砖讬' 砖诪讗 谞转专爪讛 讛讗讘 诇讛爪专讬讻讛 讙讟 讗诪专讛 转讜专讛 砖讗讬谉 诇讜 诇拽讬讬诪讛 诇讛 注讚 砖讬拽讚砖谞讛 拽讚讜砖讬谉 讙诪讜专讬谉 讻专爪讜谉 讛讗讘 讗讜 砖讬转专爪讛 讛讗讘 讘驻讬' 讘拽讚讜砖讬谉 专讗砖讜谞讬诐 讚讛讜讜 诇讛讜 讻拽讬讚讜砖讬谉 讚讛砖转讗 讜讛砖转讗 讗讘讬讬 诪转专抓 讗诇讬讘讗 讜专讘 诇住讬讜注讬讛 诇诪讬诪专讗 讚讛讗 诇讗 转拽砖讬 诇讬讛 讚讗讬讛讜 讻专讘 讛讜谞讗 讜专讘 住"诇 讚讘讬谉 讛讬讗 讘讬谉 讗讘讬讛 讬讻讜诇讬谉 诇注讻讘 讜讻谉 讛诇讻讛 讜转讜 诇讗 诪讬讚讬:



诪转谞讬转讬谉 讛转拽讚砖讬 诇讬 讘转诪专讛 讝讜 讛转拽讚砖讬 诇讬 讘讝讜 讻讜'. 讗讜拽讬诪谞讗 诪转谞讬' 讘讚诇讗 讞砖讬讘 驻专讟讗 注讚 砖讬讗诪专 拽讚讜砖讬谉 诇讻诇 讗讞转 讜讗讞转 讻专"砖 讚讘注讬讗 讛转诐 讙讘讬 拽专讘谉 砖讘讜注转 讛驻拽讚讜谉 砖讘讜注讛 诇讻诇 讗讞讚 讜讗讞讚 讜讻讜' 讜讛讗 讚拽转谞讬 住讬驻讗 讛讬转讛 讗讜讻诇转 讘讙诪专讗 诪驻专砖讗 讛讬讻讗 拽讗讬 讜讻诇 诪讗讬 讚讗诪专讬谞谉 讘诪转谞讬' 讗讬谞讛 诪拽讜讚砖转 诇驻讬 砖讗讬谞讛 砖讜讛 驻专讜讟讛 讛讬讬谞讜 砖讗讬谞讛 诪拽讜讚砖转 拽讚讜砖讬 讜讚讗讬 讗讘诇 讘拽讚讜砖讬 住驻拽 讗讬讻讗 诇砖诪讜讗诇 讚讗诪专 讘驻"拽 讞讜砖砖讬谉 砖诪讗 砖讜讛 驻专讜讟讛 讘诪讚讬:



讙诪专讗 讛讬转讛 讗讜讻诇转 讗讛讬讬讗 讗讬诇讬诪讗 讗专讬砖讗 诪讗讬 讗讬专讬讗 讗讜讻诇转 讗驻讬' 诪谞讞转 谞诪讬. 驻讬' 讚讗驻讬诇讜 讘诪谞讞转 谞诪讬 讗讬谞讛 诪拽讜讚砖转 注讚 砖讬讛讗 讘讗讞转 诪讛诐 砖讜讛 驻专讜讟讛 讚讛讗 驻专讟讗 讛讜讜 讚讛转拽讚砖讬 诇讬 讘讝讜 拽讗诪专 讘讻诇 讞讚讗 诪讬谞讬讬' 讜诇讗 诪爪讟专驻讬 讗讛讚讚讬 讗诇讗 讗住讬驻讗 讚拽转谞讬 讻诇诇讗 讘讝讜 讜讘讝讜 讜诪讗讬 注讚 砖讬讛讗 讘讗' 诪讛谉 讘讻诇 讗讞' 讜讗讞' 诪讛谉 讚讗注"讙 讚讻讬讬诇讬谞讛讜 诇讻诇讛讜 讻讞讚讗 讚注转讜 诇拽讚砖讛 讘讗讬讝讜 诪讛诐 砖砖讜讛 驻专讜讟讛 讚诇讗 讙诪专讬 拽讚讜砖讬谉 注讚 讚诪讟讜 讻讜诇讛 诇讬讚讛 讜讻讬 诪讟讬 讻诇讛讜 诇讬讚讛 诪讬拽讚砖讗 讗驻讬' 讘拽诪讬讬转讗 讚砖讜讜讬讬' 驻专讜讟讛: 讚讗讻讬诇转讬讛 讜讗诪讗讬 讬讛讗 诪诇讜讛 讛讬讗 讚讛讗 讻讬讜谉 讚诇讗 讙诪专讬 拽讚讜砖讬 讛讜讛 诇讛 诪诇讜讛 讻讱 讛谞讜住讞讗 讘拽爪转 讛住驻专讬诐. 讜讛"驻 讚讻讬讜谉 讚注讘讚 讻诇诇讗 讗讬谉 讚注转讜 砖讬讙诪专讜 讛拽讚讜砖讬谉 注讚 砖讬驻住讬拽 诇砖讜谞讜 讜讬讙讬注讜 讻讜诇诐 诇讬讚讛 讜讻讬 讗讻诇转讛 诇拽诪讬讬转讗 注讚讬讬谉 诇讗 讙诪专讜 拽讬讚讜砖讬讜 讜驻拽讚讜谉 讛讜讗 讗爪诇讛 讜讻讬 讗讻讬诇转讛 砖诇讞讛 讬讚 讘驻拽讚讜谉 讜讗讬转注讘讬讚讗 诪诇讜讛 讙讘讛 讜讻讬 诪讟讜 讻讜诇讛讜 诇讬讚讛 讚讙诪专讬 拽讬讚讜砖讬 拽诪讬讬转讗 诪诇讜讛 讛讬讗 讙讘讛 讜讗"讻 讛讬讻讬 诪讬拽讚砖讗 讘讛 讚讛讗 讗诪专 专讘 讛诪拽讚砖 讘诪诇讜讛 讗讬谞讛 诪拽讜讚砖转. 讜讗讬讻讗 诇诪讬讚拽 诪讗讬 拽砖讬讗 诇讬讛 讚讛讗 专讘 诇讗 拽讗诪专 讗诇讗 讘诪拽讚砖 讘诪注讜转 砖谞转谉 诇讛 讘转讜专转 诪诇讜讛 讗讘诇 讛讻讗 转诪专讛 拽诪讬讬转讗 诇拽讚讜砖讬谉 讙诪讜专讬谉 谞讬转谞讛 讗诇讗 砖拽讜讘注 诇讛 讝诪谉 砖诇讗 转转拽讚砖 讘讛 注讚 砖讬讙讬注讜 讛讗讞专讜转 诇讬讚讛 讜讛讜讬讗 诇讛 讻讛讛讬讗 讚讗诪专讬谞谉 诇拽诪谉 讘诪讻讬诇转谉 讛讗讜诪专 诇讗砖讛 讛转拽讚砖讬 诇讬 讘讻住祝 讝讛 诇讗讞专 诇' 讬讜诐 讚诇讻讬 诪讟讗 诇' 讬讜诐 诪拽讜讚砖转 讗注"驻 砖谞转讗讻诇讜 讛诪注讜转 讚讻讬讜谉 讚讘转讜专转 拽讚讜砖讬谉 讬讛讘讬谞讛讜 谞讬讛诇讛 讻讬 讗讻诇讛 讚讬讚讛 讗讻诇讛 讜讗讬讻讗 诇诪讬诪专 讚诇讗 讗诪专讬谞谉 讻讬 讗讻诇讛 讚讬讚讛 讗讻诇讛 讗诇讗 讻砖讙诪专 诇砖讜谉 拽讚讜砖讬谉 讜讛驻住讬拽 讚讘讜专讜 讚讛砖转讗 讗注"讙 讚诇讗 讞讬讬诇讬 拽讚讜砖讬谉 诪讛砖转讗 讗诇讗 诇讗讞专 讝诪谉 讻讬讜谉 讚讘转讜专转 拽讚讜砖讬谉 讬讛讘讬谞讛讜 谞讬讛诇讛 住转诐 讻讬 诪讟讜 诇讬讚讛 讚讬讚讛 讗讬谞讜谉 讚讗讬 讙诪专讜 拽讚讜砖讬谉 讛讜讜 诪转谞讛 诇砖诐 拽讚讜砖讬谉 讜讗讬 诇讗 讙诪专讬 诪砖讜诐 讚讛讚专讬 讘讛讜 诇讛讜讜 诪转谞讛 讙诪讜专讛 讜讗讬谞诐 讞讜讝专讬诐 讛诇讻讱 讗讬转 诇讛 专砖讜转 诇讗驻讜拽讬谞讜谉 诪讛砖转讗 讜讻讬 讗讻诇转讬谞讛讜 诇讗讜 诪诇讜讛 讛讬讗 讻诇诇 讜诇驻讬讻讱 诪转拽讚砖转 讘讛谉 诇讗讞专 诇' 讬讜诐 讗讘诇 讛讗 讚讛讻讗 讻讬 诪讟讬讗 拽诪讬讬转讗 诇讬讚讛 诇讗 讙诪专 诇砖讜谉 拽讚讜砖讬讜 讜诇讗 讛驻住讬拽 诇砖讜谞讜 讜讻讬讜谉 讚讻谉 诇讗 讬讛讬讘 诇讛 专砖讜转讛 诇讗驻讜拽讬谞讜谉 注讚 住讜祝 讚讘专讬讜 讜驻拽讚讜谉 讛讬讗 讘讬讚讛 讘谞转讬诐 讜讻讬 讗讻诇讛 诇讗讜 讚讬讚讛 讗讻诇讛 讜讛讜讬讗 诇讛 诪诇讜讛 讙讘讛. 讜讗讬 讚诪讬讗 讛讛讬讗 讚讗讜诪专 诇讗砖讛 讛转拽讚砖讬 诇讬 讘讻住祝 讝讛 诇讗讞专 砖诇砖讬诐 讬讜诐 诇讛讗 讚诇拽诪谉 讘砖诪注转讬谉 讚诪讬讗 讚讗"专 砖讗诐 讗诪专 诇讛 讛转拽讚砖讬 诇讬 讘讗诇讜 讜讛讬转讛 讗讜讻诇转 专讗砖讜谞讛 专讗砖讜谞讛 诪拽讜讚砖转 讗驻讬诇讜 讘拽诪讬讬转讗 讚讻讬 讗讻诇讛 讚讬讚讛 讗讻诇讛 诪讻讬讜谉 砖讗诪专 诇讛 讘讗诇讜 讘注讜讚谉 讘讬讚讜 讙诪专 诇砖讜谉 拽讚讜砖讬谉 讗诇讗 讚诇讗 讞讬讬诇讬 拽讬讚讜砖讬 注讚 讚诪讟讬 诇讬讚讛 讜诪砖讜诐 讛讻讬 讻讬 诪讟讬讗 诇讬讚讛 拽诪讬讬转讗 讝讻讬讗 讘讛 诇讗谞驻讜拽讛 讜讚讬讚讛 讗讻诇讛 讜诇讗 讛讜讬 诪诇讜讛 讜讗讬谉 讝讛 砖诇 诪砖谞转讬谞讜 讚讜诪讛 讗诇讗 诇讛讛讬讗 讚诪拽讚砖 讗转 讗讞讜转讜 讚讗注"讙 讚诇讗 讛讚专' 讘讛讜 诇讗 讗驻砖专 讚转驻住讬 拽讚讜砖讬 讻诇诇 讜讻谉 讘讝讛 砖讗诪专 讘讝讜 讘讝讜 讜讘讝讜 讚讛讜讬 讻诇诇讗 讜诪拽讚砖讗 讘讻诇诐 讻讬 讗诪专 讘讝讜 讜谞转谉 诇讛 诇讗 讗驻砖专 讚讞讬讬诇讬 拽讬讚讜砖讬 讗注"讙 讚诇讗 讛讚专讬 讘讛讜 砖讛专讬 讗讬谞讛 诪拽讚砖讛 讗诇讗 讘讻诇诐 讜诪砖讜诐 讛讻讬 诪讚诪讬谞谉 诇讛讜 讗讛讚专讬 讘住诪讜讱 讜讝讛 诪讘讜讗专:



专讘 讜砖诪讜讗诇 讚讗诪专讬 转专讜讬讬讛讜 诇注讜诇诐 讗专讬砖讗 讻讜'. 专讘 讗诪讬 讗诪专 诇注讜诇诐 讗住讬驻讗 讜诪讗讬 注讚 砖讬讛讗 讘讗讞讚 诪讛谉 砖讜讛 驻专讜讟讛 注讚 砖讬讛讗 讘讗讞专讜谞讛 砖讘讛谉. 驻讬' 讗讘诇 讘拽诪讬讬转讗 讚讗讻诇转讬讛 诇讗 诪拽讚砖讗 诪讟注诪讗 讚拽讜砖讬讬谉 讚讛讜讛 诇讛 诪诇讜讛:



讗诪专 专讘讛 砖诪注 诪讬谞讛 诪讗讜拽讬诪转讗 讚专讘讬 讗诪讬 讚拽讗诪专 讚转谞讗 拽转谞讬 讚讘讗讞专讜谞讛 诪拽讜讚砖讗 讜诇讗 讘专讗砖讜谞讛 砖讗讻诇讛 砖诪注 诪讬谞讛 转诇转 诪拽讚砖 讘诪诇讜讛 讗讬谞讛 诪拽讜讚砖转 讚讛讗 诪讛"讟 诇讗 诪讬拽讚砖讗 讘拽诪讬讬转讗 讜砖"诪 诪诇讜讛 讜驻专讜讟讛 讚注转讛 讗驻专讜讟讛 讚讛讗 诪讬拽讚砖讗 讘讘转专讬讬转讗 讗注"讙 讚讬讛讬讘 诇讛 谞诪讬 拽诪讬讬转讗 讚讛讬讗 诪诇讜讛:





讛诪讗讬专讬

讻讘专 讘讬讗专谞讜 诇砖讬讟转谞讜 砖讻诇 砖谞转拽讚砖讛 砖诇讗 诇讚注转 讛讗讘 讗讬谞讛 诪拽讚砖转 讻诇诇 讜诪讛 砖谞砖讗讜 讜谞转谞讜 讘砖诪讜注讛 讝讜 讘拽讟谞讛 讗讜 谞注专讛 砖谞转拽讚砖讛 砖诇讗 诇讚注转 讗讘讬讛 讗诐 讬讻讜诇讬谉 讘讬谉 讛讬讗 讘讬谉 讗讘讬讛 诇注讻讘 讗诐 讚讜拽讗 讗讘讬讛 讜诇讗 讛讬讗 讗讬谉 诇讛 诪拽讜诐 诇砖讬讟转谞讜 砖讛专讬 讗讬谉 讻讗谉 拽讚讜砖讬谉 讻诇诇 讜诪转讜讱 讻讱 诇讗 讛讘讬讗讜讛 讙讚讜诇讬 讛驻讜住拽讬诐 讜讛诪讞讘专讬诐 讜诪讻诇 诪拽讜诐 诇讚注转 讛驻讜住拽讬诐 砖讻诇 砖谞转专爪讛 讛讗讘 诪拽讚砖转 讗诐 讘砖讚讬讱 讗诐 讘诇讗 砖讚讬讱 讻诇 讗讞讚 诇砖讬讟转讜 讗诐 谞转拽讚砖讛 砖诇讗 诇讚注转 讗讘讬讛 讜讗祝 讛讬讗 诪讬讞转' 讘讛谉 拽讜讚诐 砖讬转专爪讛 讛讗讘 讗注"驻 砖谞转专爪讛 讛讗讘 讗讞专 讻谉 讗讬谉 讛拽讚讜砖讬谉 拽讚讜砖讬谉 砖诪讗讞专 砖诪讬讞转' 拽讜讚诐 专讬爪讜讬 讛讗讘 讛专讬 讘砖注转 讛专讬爪讜讬 讗讬谉 讻讗谉 拽讚讜砖讬谉 讻诇诇 砖讛专讬 讛拽讚讜砖讬谉 诇讗 讛讬讜 讞诇讬诐 注讚 砖注转 讛专讬爪讜讬 讜讻诇 砖拽讜讚诐 讛专讬爪讜讬 讗祝 讛讬讗 讛讬讛 讘讬讚讛 诇注讻讘 讜讻讘专 注讻讘讛 讜诪讬讞转' 讜讬砖 诪讘诇讘诇讬谉 砖诪讜注讛 讝讜 讘拽讜砖讬讜转 讜转讬专讜爪讬谉 讜讻砖转驻专砖讛 注诇 讛讚专讱 砖讻转讘谞讜 讗讬谉 爪讜专讱 讘讻讱 讻诇诇:



讛诪驻转讛 讗转 讛谞注专讛 讬砖谞讜 讘讚讬谉 诪讛讜专 讬诪讛专谞讛 诇讜 注诇 讛讚专讱 砖讬转讘讗专 讜讗诐 诪讬讗谉 讛讗讘 讘讻讱 诪砖诇诐 拽谞住 讗驻讬诇讜 专爪讛 讛讗讘 讻诇 砖讛讬讗 诪注讻讘转 诪砖诇诐 拽谞住 讜讗讬谉 讗讜诪专讬诐 讛讜讗讬诇 讜讘专爪讜谞讛 讛讬讛 诇讗 讬讛讗 讘讬讚讛 诇注讻讘 讗诇讗 讗祝 讛讬讗 诪注讻讘转 诇注谞讬谉 砖讛讜讗 讞讬讬讘 拽谞住 讘注讻讜讘讛 讗注"驻 砖讛讗讘 专讜爪讛 讘讻讱 讜砖讬讻讜诇 诇拽讘诇 拽讚讜砖讬谉 诪诪谞讜 讘砖讘讬诇讛 讗诐 讬专爪讛 讜讗诐 驻讬转讛 诇砖诐 讗讬砖讜转 讜讘注讚讬诐 诇砖讬讟转谞讜 爪专讬讻讛 拽讚讜砖讬谉 讗讞专讬诐 讜诇砖讬讟讜转 砖讛讝讻专谞讜 讛讻诇 转诇讜讬 讘专爪讜谉 讛讗讘 讗诐 讘砖讚讬讱 讜讗诐 讘诇讗 砖讚讬讱 讻诇 讗讞讚 诇砖讬讟转讜 讗诇讗 砖讬砖 讗讜诪专讬诐 讗祝 诇砖讬讟讛 讝讜 砖讚专讱 讞诇讜诇 讛讜讗 讜讗谞谉 住讛讚讬 砖诇讗 谞转专爪讛 注诇 讛讚专讱 砖讻转讘谞讜 诇诪注诇讛:



讛诪砖谞讛 讛砖谞讬讛 讜讛讻讜谞讛 讘讛 诇讘讗专 注谞讬谉 讞诇拽 讛砖谞讬 讜讛讜讗 砖讗诪专 讛讗讜诪专 诇讗砖讛 讛转拽讚砖讬 诇讬 讘转诪专讛 讝讜 讛转拽讚砖讬 诇讬 讘讝讜 讛转拽讚砖讬 诇讬 讘讝讜 讗诐 讬砖 讘讗讞转 诪讛谉 砖讜讛 驻专讜讟讛 诪拽讜讚砖转 讜讗诐 诇讗讜 讗讬谞讛 诪拽讜讚砖转 讘讝讜 讜讘讝讜 讜讘讝讜 讗诐 讬砖 讘讻诇谉 砖讜讛 驻专讜讟讛 诪拽讚砖转 讜讗诐 诇讗讜 讗讬谞讛 诪拽讚砖转 讛讬转讛 讗讜讻诇转 专讗砖讜谞讛 专讗砖讜谞讛 讗讬谞讛 诪拽讜讚砖转 注讚 砖讬讛讗 讘讗讞转 诪讛谉 砖讜讛 驻专讜讟讛 讗诪专 讛专"诐 注讚 砖讬讛讗 讘讗讞转 诪讛谉 砖讜"驻 讘转谞讗讬 砖转讛讬讛 讛讗讞转 讗砖专 讘讛 砖讜讛 驻专讜讟讛 谞砖讗专讛 讛讗讞专讜谞讛 讜讬讛讬讛 讻诇 诪讛 砖讗讻诇讛 讻讗讬诇讜 讛讬讗 诪诇讜讛 讜讛注讬拽专 讗爪诇谞讜 诪诇讜讛 讜驻专讜讟讛 讚注转讛 讗驻专讜讟讛 讜讗诐 讛讬转讛 讛谞砖讗专转 驻讞讜转讛 诪砖讜讛 驻专讜讟讛 讗讬谞讛 诪拽讜讚砖转 诇驻讬 砖讗讬谉 拽讬讚讜砖讬 诪诇讜讛 讚讬谉 拽讬讚讜砖讬谉:



讗诪专 讛诪讗讬专讬 诪讗讞专 砖讘讻诇 讗讞转 诪讛谉 讗诪专 讛转拽讚砖讬 讗讬谉 讗讞转 诪讛谉 诪爪讟专驻转 注诐 讞讘专转讛 讜讗诐 讬砖 讘讗讞转 诪讛谉 砖讜讛 驻专讜讟讛 诪拽讜讚砖转 讘讗讜转讛 转诪专讛 砖砖讜讛 驻专讜讟讛 讜讗诐 讗讬谉 讘讗讞转 诪讛谉 砖讜讛 驻专讜讟讛 讗讬谞讛 诪拽讚砖转 讗诇讗 拽讚讜砖讬 住驻拽 诪讞砖砖 砖讜讜讬 驻专讜讟讛 砖讘诪讚讬 讗注"驻 砖讬砖 讘讬谉 讻诇谉 砖讜讛 驻专讜讟讛 砖讛专讬 讗讬谞谉 诪爪讟专驻讜转 讝讜 诇讝讜 讜讗讬谉 砖诐 拽讚讜砖讬谉 讗诇讗 注诇 讗讞转 诪讛谉 讜讛砖讗专 讻注讬谉 诪转谞讛 讗讜 驻拽讚讜谉 讜讗讬谉 讞诇讜拽 讘讝讜 讘讬谉 讗讜讻诇转 专讗砖讜谞讛 专讗砖讜谞讛 讘讬谉 砖讛讬讗 诪谞讞转 砖讛专讬 讗讬谉 砖诐 拽讚讜砖讬谉 讗诇讗 诇讗讞转 讜讻谉 讛讚讬谉 讗诐 讗讜诪专 讛转拽讚砖讬 诇讬 讘讝讜 讗讜 讘讝讜 砖讻诇 讗诇讜 讚讘讜专讬诐 讞诇讜拽讬诐 讛诐 讛转拽讚砖讬 诇讬 讘讝讜 讜讘讝讜 讜讘讝讜 讗讜 砖讗诪专 讘讝讜 讜注讜讚 讘讝讜 讗讜 讘讗诇讜谉 讜讘专诪讜谉 讜讘讗讙讜讝 讛专讬 讗诇讜 诪爪讟专驻讜转 讗讞转 注诐 讞讘专转讛 讜讻诇 砖讬砖 讘讬谉 讻诇谉 砖讜讛 驻专讜讟讛 诪拽讚砖转 讜讻谉 讛讚讬谉 讘诇讗 讜讗"讜 专"诇 讛转拽讚砖讬 诇讬 讘讝讜 讘讝讜 讘讝讜 砖讻诇 讗诇讜 讻诇诇 讛诐 讜讘讻诇 讗诇讜 讬砖 讞诇讜拽 讘讬谉 讗讜讻诇转 诇诪谞讞转 砖讝讛 砖讻转讘谞讜 砖讻诇 砖讬砖 讘讬谉 讻诇诐 砖讜讛 驻专讜讟讛 诪拽讚砖转 驻讬专讜砖讜 讘诪谞讞转 砖谞诪爪讗讜 讘讗讞专讜谞讛 讻诇诐 讘注讬谉 讜拽讚讜砖讬谉 诪转讞讬诇讬谉 讘专讗砖讜谞讛 讜讙讜诪专转 讘讗讞专讜谞讛 砖讛专讬 讚注转讜 诇拽讚砖 讘讻诇诐 讜讻诇 砖讗讜讻诇转 专讗砖讜谞讛 专讗砖讜谞讛 讻讙讜谉 砖讗诪专 讛转拽讚砖讬 诇讬 讘讝讜 讜讛讬讗 诇讜拽讞转 讜讗讜讻诇转 讜讘讝讜 讜讛讬讗 讗讜讻诇转 讛专讬 诪砖讗讻诇讛 谞注砖讬转 注诇讬讛 诪诇讜讛 注讚 砖讬讙诪专讜 讛拽讚讜砖讬谉 讜谞诪爪讗转 讘砖注转 讛讙诪专 诪转拽讚砖转 讘诪诇讜讛 砖讛专讬 讗讬谉 讘砖注转 讛讙诪专 砖讜讛 驻专讜讟讛 讘注讬谉 讜讗诐 讻谉 讗讬谞讛 诪拽讚砖转 注讚 砖讬讛讗 砖讜讛 驻专讜讟讛 讘讗讞转 诪讛谉 讜驻讬专砖讜讛 讘讙诪专讗 讚讜拽讗 讘讗讞专讜谞讛 讜讗驻讬诇讜 讛讬讛 讘讗讞转 诪谉 讛专讗砖讜谞讜转 砖讜讛 驻专讜讟讛 诪讻诇 诪拽讜诐 诇讗 讙诪专讜 讛拽讚讜砖讬谉 注讚 讛讗讞专讜谞讛 讜谞诪爪讗转 诪诇讜讛 讜讛诪拽讚砖 讘诪诇讜讛 讗讬谞讛 诪拽讚砖转 讗讘诇 讻砖讬砖 讘讗讞专讜谞讛 砖讜讛 驻专讜讟讛 讗注"驻 砖诪讻诇 诪拽讜诐 讗讬谉 讛拽讚讜砖讬谉 讗诇讗 讘讻诇诐 讛专讬 谞诪爪讗转 讘讗讞专讜谞讛 砖讛讬讗 砖注转 讛讙诪专 砖讜讛 驻专讜讟讛 讘注讬谉 讜谞诪爪讗转 诪转拽讚砖转 讘诪诇讜讛 讜驻专讜讟讛 讜讛诪拽讚砖 讘诪诇讜讛 讜驻专讜讟讛 诪拽讜讚砖转 砖讚注转讛 注诇 讛驻专讜讟讛 讜诪讻诇 诪拽讜诐 讬转讘讗专 讘讙诪专讗 砖讗诐 讗诪专 诇讛 讛转拽讚砖讬 诇讬 讘讗诇讜 讛讜讗讬诇 讜讻诇诇谉 讘诪诇讛 讗讞转 讗驻讬诇讜 谞转谉 诇讛 讗讞转 讗讞转 讜讛讬讗 讗讜讻诇转 诪拽讚砖转 讚讻讬 拽讗 讗讻诇讛 诪讚谞驻砖讛 拽讗 讗讻诇讛 讻诇讜诪专 砖讗注"驻 砖讛谉 讘讬讚讜 讘专砖讜转讛 讛诐 讗诇讗 砖谞讜讟诇转诐 讗讞转 讗讞转 讻讚讬 诇讗讻诇诐 讜诪讻诇 诪拽讜诐 诇诪讚转 砖住讜祝 诪砖谞讛 讝讜 专"诇 讛讬转讛 讗讜讻诇转 专讗砖讜谞讛 专讗砖讜谞讛 讗住讬驻讗 讚诪转谞讬转讬谉 拽讗讬 专"诇 讘讝讜 讜讘讝讜 讜讘讗讞转 诪讛谉 驻讬专讜砖讜 讘讗讞专讜谞讛:



讜诇诪讚转 诪诪砖谞转谞讜 砖讛诪拽讚砖 讘诪诇讜讛 讗讬谞讛 诪拽讚砖转 讜讛诪拽讚砖 讘诪诇讜讛 讜驻专讜讟讛 讚注转讬讛 讗驻专讜讟讛 讻诪讜 砖驻讬专砖谞讜 讜讻谉 诇诪讚转 砖诪注讜转 讘注诇诪讗 讞讜讝专讬谉 讻诇讜诪专 诪注讜转 讛谞转谞讬谉 诇砖诐 拽讚讜砖讬谉 讜讗讬谉 谞讙诪专讬谉 诇拽讚讜砖讬谉 讻讙讜谉 诪拽讚砖 讗砖讛 讛讬讚讜注讛 诇讜 讘讗砖转 讗讬砖 讗讜 谞讻专讬转 砖讛诪注讜转 讞讜讝专讬谉 砖讗讬谞谉 讗诇讗 讻驻拽讚讜谉 讗爪诇讛 讜诪转讜讱 讻讱 讗祝 讘诪砖谞转谞讜 讻砖谞讜转谉 诇讛 讗转 讛专讗砖讜谞讜转 讛讜讗讬诇 讜讗讬谉 讛拽讚讜砖讬谉 谞讙诪专讬谉 驻拽讚讜谉 讛诐 讜讻砖讗讜讻诇转诐 谞注砖讬谉 诪诇讜讛 讜讗诇讜 讛讬讬转 讗讜诪专 讘注诇诪讗 诪注讜转 诪转谞讛 讘讝讜 讻诇 砖讛讬讛 讗祝 讘讗讞转 诪谉 讛讗讞专讜转 砖讜讛 驻专讜讟讛 讛讬转讛 诪拽讜讚砖转 砖讛专讬 诪讗讞专 砖讗讬谞讛 驻拽讚讜谉 讘诪谞讞转 讗讬谞讛 诪诇讜讛 讘讗讜讻诇转 讜拽讚讜砖讬谉 讙诪讜专讬诐 讛诐 讜讛讗讜诪专 讘注诇诪讗 诪注讜转 诪转谞讛 讚讜拽讗 讘诪拽讚砖 讗讞讜转讜 讜讻讬讜爪讗 讘讛 砖讗讬谉 砖诐 转驻讬住转 拽讚讜砖讬谉 讻诇诇 讗讘诇 讝讜 讻诇 砖讗转讛 诪驻拽讬注诐 诪诪诇讜讛 拽讚讜砖讬谉 讛诐 讜讗祝 讗谞讜 讛爪专讻谞讜 讘讛 讟注诐 讗讞专 讘专讘讬注讬 砖诇 讙讬讟讬谉 讜驻住拽谞讜 砖诐 讘诪拽讚砖 讗讞讜转讜 诪注讜转 诪转谞讛 讗诇讗 砖讬砖 讞讜诇拽讬诐 讻诪讜 砖讬转讘讗专 砖诐 讜讙讚讜诇讬 讛诪驻专砖讬诐 讛讗专讬讻讜 讘讘讬讗讜专 讚讘专 讝讛 讛专讘讛:



讜讬砖 砖讜讗诇讬诐 讘诪砖谞讛 讝讜 诪诪讛 砖讗诪专讜 讛专讬 讗转 诪拽讚砖转 诇讬 诇讗讞专 砖诇砖讬诐 讜讘讗 讗讞专 讜拽讚砖讛 讘转讜讱 砖诇砖讬诐 诪拽讚砖转 诇砖谞讬 讜讗诐 诇讗 讘讗 讗讞专 讜拽讚砖讛 诪拽讚砖转 诇专讗砖讜谉 讗驻讬诇讜 谞转讗讻诇讜 讛诪注讜转 讜讛讬讛 诇谞讜 诇讜诪专 讙诐 讻谉 讛讜讗讬诇 讜讛诪注讜转 诇讗 谞讙诪专讜 诇拽讚讜砖讬谉 注讚 砖诇砖讬诐 讬讜诐 讛专讬 讛诐 驻拽讚讜谉 讜讻砖讗讻诇转诐 谞注砖讛 诪诇讜讛 讜诪转专爪讬诐 砖讘讝讜 讗讬谉 讛拽讚讜砖讬谉 讞住专讬诐 诇讗 谞转讬谞讛 讜诇讗 讗诪讬专讛 讜讗讬谞诐 讞住专讬诐 讗诇讗 讝诪谉 讜讛讝诪谉 诪讗诇讬讜 讘讗 讗讘诇 讝讜 砖讘诪砖谞转谞讜 诪讞住专讬诐 讛诐 谞转讬谞讛 讜讗诪讬专讛 砖讘砖注转 讗讻讬诇转讛 诇讗 讛砖诇讬诐 注讚讬谉 诇讗 谞转讬谞讛 讜诇讗 讗诪讬专讛 讜讗诐 讗诪专 诇讛 讛转拽讚砖讬 诇讬 讘讗诇讜 讗注"驻 砖诇讗 谞转谞诐 诇讛 讻讗讞转 讗诇讗 砖诪讜谞讛 讜讛讜诇讱 讗讞转 讗讞转 讜讻谉 讗注"驻 砖讛讬转讛 讗讜讻诇转 专讗砖讜谞讛 专讗砖讜谞讛 讻诇 砖讬砖 讘讬谉 讻诇谉 砖讜讛 驻专讜讟讛 诪拽讜讚砖转 砖讛专讬 讗祝 讘讝讜 讗讬谉 讘讛 讞住专讜谉 讗诪讬专讛 讜讗注"驻 砖讬砖 讻讗谉 讞住专讜谉 谞转讬谞讛 讛讜讗讬诇 讜讗诪专 诇讛 讘讗诇讜 讜讛转讞讬诇 诇讬转谉 讻谞转讜谉 讚诪讬 砖讘讜讚讗讬 注诇 讚注转 拽讬讜诐 讚讘专讬讜 讛讜讗 谞讜转谉 讜诪讻诇 诪拽讜诐 讗诐 讘讗 讗讞专 讜拽讚砖讛 拽讜讚诐 讙诪专 讛谞转讬谞讛 讬专讗讛 砖诪拽讚砖转 诇砖谞讬 讜讻诇 砖讻谉 讘讛转拽讚砖讬 讘讝讜 讜讘讝讜 讜讘讝讜 讜讛转讞讬诇讛 诇拽讘诇 讜拽讚砖讛 讗讞专 拽讜讚诐 讙诪专 讛谞转讬谞讛 讜诪讻诇 诪拽讜诐 诇拽爪转 诪驻专砖讬诐 专讗讬转讬 砖讗祝 讘讛转拽讚砖讬 讘讝讜 讜讘讝讜 讜讘讝讜 讗讬谞讛 诪拽讚砖转 诇砖谞讬 砖讛诐 讚谞讬谉 讗讜转讛 讻诪注讻砖讜 讜诇讗讞专 砖诇砖讬诐 讜讗讬谉 谞专讗讛 诇讬 讻谉:



讝讛讜 讘讬讗讜专 讛诪砖谞讛 讜讻诇讛 注诐 诪讛 砖讙诇讙诇谞讜 讘讘讬讗讜专讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:

讙诪专讗 讗诪专 专讘 讘讬谉 讛讬讗 讘讬谉 讗讘讬讛 讬讻讜诇讬诐 诇注讻讘 讗注"讙 讚专讘 拽讗诪专 诇注讬诇 讞讜砖砖讬谉 砖诪讗 谞转专爪讛 讛讗讘 讛讬讬谞讜 讚讜拽讗 讛讬讻讗 讚砖转讬拽 诪讬讚 讻砖砖诪注 讗讘诇 讗诐 诪讬讞讛 诪讬讞讛 讻讚驻专' 诇注讬诇 讜讗"讻 讗诐 诪讬讞转讛 拽讜讚诐 砖诪讬讞讛 讛讗讘 诇讗 讗诪专讬谞谉 住转诐 讗讘 谞讬讞讗 诇讝讛 讻讬讜谉 砖注讻讘讛 拽讜讚诐 砖诪讬注转讜:



讗讬转讬讘讬讛 专讘 讛讜谞讗 诇专讘 讗砖讬. 讜讗"转 诇专讘 谞诪讬 转讬拽砖讬 诇诪讛 诇讬 拽专' 讚讛讗 讚拽讗诪专 讚讘讬谉 讛讬讗 讘讬谉 讗讘讬讛 讬讻讜诇讬诐 诇注讻讘 诪住讘专' 讘注诇诪讗 拽讗诪专 讻讬讜谉 砖注讻讘讛 讛讘转 拽讜讚诐 砖诪讬注转 讛讗讘 诇讗 讞讬讬砖讬谞谉 砖诪讗 谞转专爪讛 讛讗讘 讜讗驻讬' 砖转拽 讻砖砖诪注 诪住转诪讗 诇讗 谞讬讞讗 诇讬讛 讻讬讜谉 砖讻专 注讻讘讛 讛讘转 讜讻讜诇讛 诪讬诇转讗 诇讗 转诇讬讗 讗诇讗 讘住讘专' 讜诇讗 砖讬讬讱 诇讗讬讬转讜讬 拽专讗 诇讛讻讬 讜讬"诇 讗住诪讻转讗 讘注诇诪讗 讛讬讗:



驻讬转讛 砖诇讗 诇砖诐 讗讬砖讜转 拽专讗 讘注讬讗 驻砖讬讟讗 讻讬讜谉 砖讘讗 注诇讬讛 砖诇讗 诇砖诐 讗讬砖讜转 讛讬讗讱 转转拽讚砖 讘讗讜转讛 讘讬讗讛 诪讛 诪讬讗讜谉 砖讬讬讱 讛讻讗:



讗"专 谞讞诪谉 讘专 讬爪讞拽 诇讜' 砖诪砖诇诐 拽谞住 讻诪驻讜转讛 讜讗"转 讻讬讜谉 砖驻讬转讛 砖诇讗 诇砖诐 讗讬砖讜转 诇诪讛 讬转讞讬讬讘 拽谞住 注"讬 诪讬讗讜谞讛 诪讗讞专 砖讗讘讬讛 诇讗 诪讗谉 讜讬拽讚砖谞讛 诇讜 讘注"讻 讬"诇 讚讙讝讬专转 讛讻转讜讘 讚讗驻"讛 诪讜注讬诇 诪讬讗讜谞讛 讚诪砖诇诐 拽谞住 讗注驻"讬 砖讛讜讗 谞讜砖讗讛 讜讗"转 讗诪讗讬 讗诪专 拽专讗 诇诪讬讗讜谉 砖诇 讗讘 驻砖讬讟讗 讻讚拽讗诪专 讗讘讬讬 讘驻' 讗诇讜 谞注专讜转 讙讘讬 讗讜谞住 讚讬讻讜诇 诇注讻讘 砖诇讗 讬讛讗 讞讜讟讗 谞砖讻专 讜讗驻讬' 专讘讗 诇讗 驻诇讬讙 注诇讬讛 讛转诐 讗诇讗 讘讗讜谞住 讚诇讗 讞砖讬讘 谞砖讻专 讻讬讜谉 讚诪砖诇诐 拽谞住 讗讘诇 诪驻转讛 讚讗讬谞讜 谞讜转谉 讗诇讗 诇讻砖诇讗 讬讻谞讜住 讗诐 讬砖讗谞讛 讘注"讻 讚讗讘 讜讬驻讟专 诪谉 讛拽谞住 讛讜"诇 讞讜讟讗 谞砖讻专 讬"诇 讚讗爪讟专讬讱 拽专讗 讚诇讗 转讬诪讗 诪讛 砖转诇讛 讛讻转讜讘 拽谞住 砖诇 诪驻转讛 诇讻砖诇讗 讬讻谞讜住 讻讚讻转讬讘 诪讛专 讬诪讛专谞讛 诇讜 诇讗砖讛 讚诪砖诪注 讗诐 讬诪讛专谞讛 驻讟讜专 讗讘诇 诇讗 讬诪讛专谞讛 讞讬讬讘 讛"诪 讻砖讛诪驻转' 诪注讻讘 讗讘诇 讻砖讛讗讘 诪注讻讘 诇讗 诪砖诇诐 拽谞住 讛讗 诪砖诪注 诇谉 讘诪讬讗讜谉 讛讗讘 转诇讜讬 讗讜 讘诪讬讗讜谉 讛讘转 讜诇讗 讘诪讬讗讜谉 讛诪驻转讛 讜讛讗 讚转谞讬 讘住讜祝 讗诇讜 谞注专讜转 讛诪驻转讛 诇讻砖诇讗 讬讻谞讜住 讛讬讬谞讜 诇讻砖诇讗 讬讻谞讜住 诪讚 诪讚注转讗 讜注讬"诇 讛讗 讚讗诪专 (专"讞) [专"谞] 讚诪砖诇诐 拽谞住 讘诪讬讗讜谉 讛讘转 讛讬讬谞讜 讻砖诇讗 讛住驻讬拽讛 诇注诪讜讚 讘讚讬谉 注讚 砖讘讻专讛 讗讜 谞转讬讬转诪讛 砖讛拽谞住 诇注爪诪讛 讻讚讗诪专 讘驻' 讗诇讜 谞注专讜转 讜讗驻讬' 驻转讛 讘谞注专讜转 讗讬谉 诇讜诪专 砖诪讞诇讛 讛拽谞住 注诇 驻讬转讜讬 讚讻讬讜谉 讚讘砖注讛 砖谞驻转转讛 讛讬讛 诇讗讘 诇讗 讛讜讬讛 诪讞讬诇转讛 诪讞讬诇讛 讛讬诇讻讱 讛砖转讗 谞诪讬 砖讛拽谞住 诇注爪诪' 爪专讬讱 诇砖诇诐 诇讛 讜谞讬讞讗 诇讙讬专住讗 讝讜 讚讙专讬住 砖诪砖诇诐 拽谞住 讘诪驻讜转讛 诇讜诪专 讘诪驻讜转讛 讻诪讜 讘讗谞讜住讛 讗注"讙 讚诪讚注转讛 注讘讚讗 讜诪讞诇讛. 讜讛砖转讗 讛讗 讚拽讗诪专 专讘 讬讜住祝 讗"讛 讛讬讬谞讜 讚转谞讬谞讗 讘谞讬讞讜转讗 拽讗诪专 讜讻谉 讚专讻讜 砖诇 专"讬 讻讚讗讬' 讘驻' 讘诪讛 诪讚诇讬拽讬谉 讗"讛 讛讬讬谞讜 讚诪转专讙诪讬谞谉 住住讙讜谞讗 讜讘驻' 讘诪讛 讗砖讛 讛讬讬谞讜 讚诪转专讙诪讬谞谉. 讜专讜讘 讛住驻专讬诐 讙专住讬' 讗诇讗 讗诪专 专讘 谞讞诪谉 讜讻谉 讙讜专住 讘注专讜讱 讘注专讱 拽谞住 讜讛"驻 诇注讜诇诐 讘驻讬转讛 诇砖诐 讗讬砖讜转 讗注"讙 讚讗讬谞讛 讬讻讜诇讛 诇注讻讘 诪"诪 诪讜注讬诇 诪讬讗讜谞讛 诇注谞讬谉 讝讛 砖诪砖诇诐 拽谞住 讜讗"讛 讛讬讬谞讜 讚转谞讬谞讗 讛讜讬 讘转诪讬讛讗:



讜讗驻讬' 讘拽诪讬讬转讗 讜讛讗 诪诇讜讛 讛讬讗. 讜讗"转 讻讬讜谉 讚讘转讜专转 拽讬讚讜砖讬谉 讘讗 诇讬讚讛 诇讗 讞砖讬讘 诪诇讜讛 讻讚讗诪专讬谞谉 诇拽诪谉 讘驻专拽 讛讗讜诪专 讗诐 讗诪专 诇讛 讛专讬 讗转 诪拽讜讚砖转 诇讬 诇讗讞专 诇' 讬讜诐 讗诐 诇讗 讘讗 讗讞专 讜拽讚砖讛 诪拽讜讚砖转 讜讗驻讬' 砖谞转讗讻诇讜 讛诪注讜转 讚讛谞讬 讝讜讝讬 诇讗 诇诪诇讜讛 讚诪讬 讜诇讗 诇驻拽讚讜谉 讚诪讬 诇诪诇讜讛 诇讗 讚诪讬 讚讛讗 讘转讜专转 拽讬讚讜砖讬谉 讬转讘讬谞讛讜 谞讛诇讛 讜讻讜' 讜讬"诇 讚讚讬讬拽 讛讻讗 诪讚讗讬谞谉 诪爪讟专驻讬谉 讻砖讗讜讻诇转 专讗砖讜谞讛 专讗砖讜谞讛 讗讬谉 讚注转讜 砖讬讛讬讜 讘转讜专转 拽讬讚讜砖讬谉 注讚 砖讬转谉 讻讜诇诐 讚讗讬 讛讜讜 讘转讜专转 拽讬讚讜砖讬谉 讗诪讗讬 诇讗 诪爪讟专驻讬谉 讗驻讬' 讗讻诇诐 讜诇讛讻讬 驻专讬讱 讜讛讗 诪诇讜讛 讛讬讗 讜讛砖转讗 诇专讘 讜砖诪讜讗诇 讚诪砖谞讬 诇注讜诇诐 讗专讬砖讗 讗驻砖专 讚讘住讬' 讗驻讬诇讜 讗讜讻诇转 专讗砖讜谞讛 专讗砖讜谞讛 诪爪讟专驻讜转 讚讘转讜专转 拽讬讚讜砖讬谉 讘讗讜 诇讬讚讛 讜诇讗 讞砖讬讘讬 诪诇讜讛 讜诇讛讻讗 拽讗诪专 专讘讗 砖"诪 诪讚专' 讗诪讬 转诇转 讗讘诇 诪讚专讘 讜砖诪讜讗诇 诇讗 砖讬讬讱 诇诪讬讚拽 讗驻讬' 讞讚讗 讚诇讗 诪驻专砖讬谞谉 诪转谞讬' 讘诪诇讜讛:

讛转拽讚砖讬 讗讬谞讜 专讜爪讛 诇拽讚砖 讗诇讗 讘讗讞转 讛讬诇讻讱 讗诐 讗讬谉 讘讗讞转 砖讜讛 驻专讜讟讛 讗注"驻 砖讘砖转讬讛谉 砖讜讛 驻专讜讟讛 讗讬谞讛 诪拽讜讚砖转 拽讚讜砖讬 讜讚讗讬 讗讘诇 拽讚讜砖讬 住驻拽 讛讜讜 讻讚砖诪讜讗诇 讚讗诪专 讞讬讬砖讬' 砖诪讗 砖讜讛 驻专讜讟讛 讘诪讚讬. 讘讝讜 讜讘讝讜 讘砖转讬诐 专讜爪讛 诇拽讚砖讛. 讗讬谞讛 诪拽讜讚砖转 拽讚讜砖讬 讜讚讗讬 讗讘诇 拽讚讜砖讬 住驻拽 讛讜讬 讻讚驻专讬砖谞讗:



诪讗谉 转谞讗 讜讻讜' 讚讻讬 讗诪专 讛转拽讚砖讬 诇讻诇 讚讘专 讜讚讘专 讛讜讬 驻专讟 讜诪砖诪注 讚讘诇讗 讛转拽讚砖讬 讛讜讬 讻诇诇 讜专讜爪讛 诇拽讚砖讛 讘砖转讬讛谉 讘砖讜讛 驻专讜讟讛 诪拽讜讚砖转. 专' 砖诪注讜谉 [讛讬讗] 讘驻' 砖讘讜注转 讛驻拽讚讜谉 讙讘讬 讛讬讜 讞诪砖讛 转讜讘注讬谉 [讗讜转讜] 讜讻驻专 讜谞砖讘注 讜讗讞"讻 讛讜讚讛 砖讗讬谞讜 讞讬讬讘 讗诇讗 拽专讘谉 砖讘讜注讛 注讚 砖讗诪专 诇讗 诇讱 [砖讘讜注讛] 诇讗 诇讱 砖讘讜注讛 诇讗 诇讱 讛"谞 诇专' 砖诪注讜谉 讗诐 诇讗 讗诪专 讛转拽讚砖讬 诇讻诇 转诪专讛 讜转诪专讛 诇讗 砖谞讗 讗诪专 讛转拽讚砖讬 诇讬 讘讝讜 讜讘讝讜 讗讜 讘讝讜 讘讝讜 讘诇讗 讜讬"讜 讻诇诇讗 讛讜讗 讜讗诐 讬砖 讘砖转讬讛谉 砖讜讛 驻专讜讟讛 诪拽讜讚砖转. 讜专' 讬讛讜讚讛 住"诇 讛转诐 砖讘讜注讛 诇讗 诇讱 讜诇讗 诇讱 讘讜讬"讜 讞讬讬讘 注诇 讻诇 讗' 讜讗' 讚驻专讟讗 讛讜讬 讚讜讬"讜 讗砖讘讜注讛 拽讗讬 讜讛讜讬 讻诪"讚 讜砖讘讜注讛 诇讗 诇讱 讜砖讘讜注讛 诇讗 诇讱 讘诇讗 讜讬"讜 讻诇诇 讛讜讬 讜讗讬谞讜 讞讬讬讘 讗诇讗 讗讞转 讚砖讘讜注转讗 讚驻转讞 讘讬讛 讗讻讜诇讛讜 诪砖诪砖讗 讜讛讜讬 讻诪讗谉 讚讗诪专 砖讘讜注讛 砖讗讬谉 诇讻诐 讘讬讚讬 讻诇讜诐. 讛"谞 诇专' 讬讛讜讚讛 讛转拽讚砖讬 诇讬 讘讝讜 讜讘讝讜 讛讜讬 驻专讟 讜讗诐 讗讬谉 讘讗' 砖讜讛 驻专讜讟讛 讗讬谞讛 诪拽讜讚砖转 拽讚讜砖讬 讜讚讗讬 讛转拽讚砖讬 诇讬 讘讝讜 讘讝讜 讛讜讬 讻诇诇 讜讗诐 讬砖 讘砖转讬讛谉 砖"驻 诪拽讜讚砖转 讜讘诪讬诪专讗 讚专' [诪讗讬专] 讗讬驻诇讬讙讬 讗诪讜专讗讬. 砖诪讜讗诇 讗诪专 讚诇专' 诪讗讬专 讛讜讬 讗驻讻讗 讘诇讗 讜讬"讜 讛讜讬 驻专讟讗 讚讛讜讗讬诇 讜诇讗 注专讘讬谞讛讜 砖讘讜注讛 讗讻诇 讞讚 讜讞讚 拽讗讬 讜讛讜讬 讻诪"讚 砖讘讜注讛 诇讗 诇讱 讗讘诇 讜诇讗 诇讱 讜诇讗 诇讱 讛讜讗讬诇 讜注专讘讬谞讛讜 讻诇诇讗 讛讜讬. 讛"谞 讛转拽讚砖讬 讘讝讜 讜讘讝讜 讻诇诇讗 讛讜讬 讜讗诐 讬砖 讘讻讜诇谉 砖讜讛 驻专讜讟讛 诪拽讜讚砖转. 讛转拽讚砖讬 诇讬 讘讝讜 讜讘讝讜 驻专讟 讛讜讬 讜讗诐 讬砖 讘讗' 诪讛谉 砖讜讛 驻专讜讟讛 诪拽讜讚砖转 讜讗讬 诇讗讜 讗讬谞讛 诪拽讜讚砖转. 讜专' 讬讜讞谞谉 讗诪专 讚诇专' 诪讗讬专 诇讗 砖谞讗 砖讘讜注讛 诇讗 诇讱 讜诇讗 诇讱 讗讜 砖讘讜注讛 诇讗 诇讱 诇讗 诇讱 驻专讟讗 讛讜讬 砖诇讗 转诪爪讗 讻诇诇 诇专' 诪讗讬专 讗诇讗 砖讘讜注讛 砖讗讬谉 诇讻诐 讘讬讚讬 讻诇讜诐. 讛"谞 诇"砖 讛转拽讚砖讬 诇讬 讘讝讜 讜讘讝讜 讗讜 讘讝讜 讘讝讜 讗诐 讬砖 讘讗' 诪讛谉 砖讜讛 驻专讜讟讛 诪拽讜讚砖转 讜讗诐 诇讗讜 讗讬谞讛 诪拽讜讚砖转. 讛专"诐 讛讘讬讗 讛诪砖谞讛 驻"讛 讻诪讜 砖讛讬讗 讜讗讜拽讬诪谞讗 诇专讬砖讗 讚转谞讬 讛转拽讚砖讬 讛转拽讚砖讬 讻专' 砖诪注讜谉 讜讙讘讬 砖讘讜注转 讛驻拽讚讜谉 驻"讗 讻转讘 砖讘讜注讛 诇讗 诇讱 讜诇讗 诇讱 讞讬讬讘 注诇 讻诇 讗讞' 讜讗讞'. 讜讘谞讚专讬诐 驻"讚 驻住拽 讻专' 诪讗讬专 讜讗诇讬讘讗 讚砖诪讜讗诇 讻诪讜 砖讻转讘谞讜 讘谞讚专讬诐 驻专' 专讘讬 讗诇讬注讝专. 讜诇讗 讬专讚转讬 诇住讜祝 讚注转讜 砖讚讘专讬讜 谞专讗讬诐 讻住讜转专讬诐. 讜诇讻讗讜专讛 诪砖诪注 讚住讬驻讗 讚诪转谞讬' 讚讛讻讗 讻砖诪讜讗诇 讗诇讬讘讗 讚专' 诪讗讬专 砖讬讬讻讗 讚转谞讬 讘讝讜 讜讘讝讜 讛讜讬 讻诇诇 诪讚转谞讬 讘讝讜 讜讘讝讜 诪砖诪注 讛讗 讘讝讜 讘讝讜 驻专讟 讜诇专' 砖诪注讜谉 诇"砖 讛讻讬 讜诇"砖 讛讻讬 讻诇诇讗 讛讜讬. 讜诇专' 讬讛讜讚讛 讗驻讻讗 讛讜"诇 诇诪转谞讬 讘诪转谞讬' 讘讝讜 讘讝讜 讘诇讗 讜讬"讜 讜诇专' 讬讜讞谞谉 讗诇讬讘讗 讚专' 诪讗讬专 诇讗 诪爪讬谞谉 诇讗讜拽讜诪讗 讚讛讗 讗诪专 诇"砖 讛讻讬 讜诇"砖 讛讻讬 驻专讟讗 讛讜讬. 讜讗讬讻讗 诪讗谉 讚驻住拽 讻专' 砖诪注讜谉:



讗专讬砖讗 讚拽讗诪专 讛转拽讚砖讬 讛转拽讚砖讬 讗诇讗 讗住讬驻讗 讚拽讗诪专 讛转拽讚砖讬 诇讬 讘讝讜 讜讘讝讜. 讜讗驻讬' 讘拽诪讬讬转讗 讗诐 讬砖 讘转诪专讛 专讗砖讜谞讛 砖讗讻诇讛 砖讜讛 驻专讜讟讛 讗注"驻 砖讗讬谉 讘讗讞专讜谞讛 砖"驻 诪拽讜讚砖转 讛讜讗讬诇 讜讚注转讛 讗转诪专讛 讗讞专讜谞讛 讛讜讬 诇讛 拽诪讬讬转讗 讚诪诇讜讛 讜讗讬谞讛 诪拽讜讚砖转:





转讜住驻讜转 专讬"讚

讛讬讗 注爪诪讛 诪谞讬谉 转"诇 讗诐 诪讗谉 讬诪讗谉. 拽砖讬讗 诇讬 讟讜讘讗 讜讛讗 讗驻讬诇讜 诇专讘 讜砖诪讜讗诇 讚讞讬讬砖讬谞谉 砖诪讗 谞转专爪讛 讛讗讘 讗讜拽讬诪谞讗 讚讜拽讗 讻砖砖讬讚讻讜 砖讬砖 诇讜诪专 谞转专爪讛 诇诪驻专注 讜讛讻讗 讘讘注讜诇转 讛诪驻转讛 诇讗 讛讬讜 砖讬讚讜讻讬谉 砖讗诐 砖讬讚讱 讝讻讬讛 讛讗讘 诪转专爪讛 诇诪讛 讬转讞讬讬讘 拽谞住 讗诇讗 讜讚讗讬 讘诇讗 砖讬讚讜讻讬谉 讘讗 注诇讬讛 讜讗"讻 讗诇讬讘讗 讚讻讜诇讬 注诇诪讗 讗讬谞谉 拽讚讜砖讬谉. 讜谞专讗讛 诇讬 诇驻专砖 讚注讚 讻讗谉 诇讗 驻诇讬讙讬 讗诇讗 讘拽讟谞讛 砖讗讬谉 诇讛 讚注转 诇讛转拽讚砖 讜讘注讬谞谉 专爪讜谉 讚注转 讛讗讘 讜讘注讬谞谉 砖讬讛讗 讛专爪讜谉 讘注转 讛拽讚讜砖讬谉 讜诪砖讜诐 讛讻讬 讗讜拽诪讛 专讘 谞讞诪谉 讜讛讜讗 砖砖讬讚讻讜. 讜注讜诇讗 讜专讘讬谞讗 诇讬转 诇讛讜 讗讬讙诇讗讬 诪讬诇转讗 诇诪驻专注. 讗讘诇 讘谞注专讛 砖讛讬讗 讘转 讚注转 讗注"讙 讚讗诪专 专讘讬 讬讜讞谞谉 讚讘专讬 讛讻诇 讗讘讬讛 讜诇讗 讛讬讗 诪讻诇 诪拽讜诐 诇讻砖讬专爪讛 讛讗讘 诪拽讜讚砖转 讜讗注"驻 砖诇讗 砖讬讚讻讜 砖讗讬谉 诇讜诪专 讗讬讙诇讗讬 诪讬诇转' 诇诪驻专注 讚诇讗 讘注讬谞谉 专爪讜谉 讛讗讘 讘注转 讛拽讬讚讜砖讬谉 讗诇讗 诇讘讚 砖诇讗 讬诪讞讛 讜讻讬讜谉 砖专爪讛 讜诇讗 诪讬讞讛 讛拽讚讜砖讬谉 拽讬讬诪讬谉 讗注"驻 砖诇讗 讬讚注 讘讗讜转讛 砖注讛 讜诪讜讚讬诐 讘讝讛 注讜诇讗 讜专讘讬谞讗 讻讬讜谉 砖讛讬讗 讘转 讚注转 讜讘诪拽爪转 住驻专讬诐 诪爪讗转讬 讻转讜讘 谞注专讛 砖谞转拽讚砖讛 砖诇讗 诇讚注转 讗讘讬讛. 讜讘讛讗 驻诇讬讙讬 讚专讘 住讘专 讻诇 讝诪谉 砖诇讗 砖诪注 讛讗讘 讜谞转专爪讛 讙诐 讛讬讗 讬讻讜诇讛 诇注讻讘 讜讗注"驻 砖讬砖诪注 讜讬转专爪讛 讻讬讜谉 砖诪讬讞转. 诪讬讛转 砖讗讬谉 讛拽讚讜砖讬谉 诪转拽讬讬诪讬谉 讗诇讗 讘专爪讜谉 讛讗讘 注讚 砖诇讗 讬砖诪注 讬讻讜诇讛 诇注讻讘. 讜专讘 讗住讬 讗诪专 讗讘讬讛 讬讻讜诇 诇注讻讘 讜诇讗 讛讬讗 砖讻讬讜谉 砖讛讬讗 谞转拽讚砖讛 诪专爪讜谞讛 讜讛讬讗 谞注专讛 砖讜讘 讗讬谞讛 讬讻讜诇讛 诇诪讗谉 讻讬 讗诐 讛讚讘专 转诇讜讬 讘专砖讜转 讛讗讘 讗诐 讬专爪讛 讛讗讘 讛讬讗 诪拽讜讚砖转 讜讗注"驻 砖讛讬讗 谞转讞专讟讛 讗讘诇 讜讚讗讬 讗诐 讛讗讘 诇讗 讬专爪讛 讗讝 讗讬谞讛 诪拽讜讚砖转 讜讗拽砖讬谞谉 诇专讘 讗住讬 诪诪驻转讛 讚拽住"讚 砖驻讬转讛 诇砖诐 拽讚讜砖讬谉 讜讗诪专 专讞诪谞讗 讚讙诐 讛讬讗 讬讻讜诇讛 诇诪讗谉 讜讗注"讙 讚讛讬讗 谞注专讛 讚拽专讗 讘谞注专讛 诪讬讬专讬. 讜转讬专抓 专讘 谞讞诪谉 讚讛讗讬 诪讬讗讜谉 诇讗讜 讚诇讗 讘注讬讗 讙讬讟讗 讗诇讗 砖诪砖诇诐 拽谞住 讜诪讬讛讜 讘注讬讗 讙讬讟讗 讜讛讗讬 讚讗诪专 讗讘讬讬 爪专讬讻讗 拽讚讜砖讬谉 诇讚注转 讗讘讬讛 诇讗 砖爪专讬讱 诇拽讚砖讛 拽讚讜砖讬谉 讗讞专讬诐 砖讘专爪讜谉 诇讘讚 讚讬 诇谞讜 讻讬讜谉 砖讛讬讗 谞注专讛 讗诇讗 讝讛讜 驻讬专讜砖讜 爪专讬讱 诇专爪讜转 讛讗讘 讘拽讬讚讜砖讬谉 砖讬转专爪讛 砖讗诐 诇讗 讬转专爪讛 讗讬谉 拽讬讚讜砖讬讜 拽讬讚讜砖讬谉:



讗诪专 诇讬讛 专讘 讬讜住祝 讗讬 讛讻讬 讛讬讬谞讜 讚转谞讬讗 讻讜' 诪讛 砖驻讬专砖 讛诪讜专讛 讚住讬讬注转讗 讛讬讗 讗讬谞讜 谞专讗讛 诇讬 讚讗讬 讛讻讬 诇讗讜 诇砖讜谉 住讬讬注转讗 诪砖诪注 讗诇讗 诇砖讜谉 拽讜砖讬讗 讜讛注讬拽专 谞专讗讛 诇讬 讻驻讬 诪讛 砖驻讬专砖讜 砖讗专 讛诪驻专砖讬诐 讚讙专住讬 讗诇讗 讗诪专 专讘 谞讞诪谉 讘专 讬爪讞拽 诇讜诪专 砖诪砖诇诐 拽谞住 讘诪驻讜转讛 讻讱 专讗讬转讬 讻转讜讘 讘诪拽爪转 住驻专讬诐 讗诇讗, 讜诪驻专砖讬 讚专讘 谞讞诪谉 诪讜拽讬 诇拽专讗 讻砖驻讬转讛 诇砖诐 讗讬砖讜转 讜讗驻讬诇讜 讛讻讬 诇讗 拽砖讬讗 诇专讘 讗住讬 讚讛讗讬 讚讗诪专 拽专讗 讚讬讻讜诇讛 诇诪讗谉 诇讗讜 诇诪讬诪专 讚诇讗 讘注讬讗 讙讬讟讗 讗诇讗 诇诪讬诪专 砖讬砖诇诐 拽谞住 讚讗祝 注诇 讙讘 讚谞转专爪讛 讛讗讘 讘拽讬讚讜砖讬讛 讜诇讗 诪爪讬讗 谞驻拽讗 讘诇讗 讙讟 讗驻讬诇讜 讛讻讬 讗讬 诪专讚讛 讘讬讛 讜诇讗 讘注讬讗 诇讬讛 诪讬讞讬讬讘 诇诪讬转讘 拽谞住. 讜讛砖转讗 诪拽砖讛 专讘 讬讜住祝 诇专讘 谞讞诪谉 讜讗转讬 讗讬 讛讻讬 砖驻讬专. 讜讻诪讜 砖转讬专抓 专讘 谞讞诪谉 讻讱 讬砖 诇谞讜 诇转专抓 讘注诇 讻讜专讞讬谉 诇专' 讬讜讞谞谉 讜专讬砖 诇拽讬砖 讚讛讗讬 拽专讗 讚讗诐 诪讗谉 讬诪讗谉 讘讬谉 讗讬 诪驻专砖讬诐 诇讬讛 讘驻讬转讛 诇砖诐 讗讬砖讜转 讘讬谉 讗诐 诪驻专砖讬诐 诇讬讛 砖诇讗 诇砖诐 讗讬砖讜转 拽砖讬讗. 讗讬 驻讬转讛 砖诇讗 诇砖诐 讗讬砖讜转 拽砖讬讗 讘讬谉 诇专讘讬 讬讜讞谞谉 讘讬谉 诇专讬砖 诇拽讬砖 讚专讘讬 讬讜讞谞谉 拽讗诪专 讗讘讬讛 讜诇讗 讛讬讗 讜讛讻讗 拽讗诪专 拽专讗 讚讗驻讬诇讜 讛讬讗 诪爪讬讗 诇诪讗谉 讜讗注"讙 讚讗讘讬讛 专讜爪讛 诇拽讚砖讛 讛讬讗 诪诪讗谞转. 讜专讬砖 诇拽讬砖 拽讗诪专 砖转讬 讬讚讬诐 讝讜讻讜转 讘讛 讗讜 讛讬讗 讗讜 讗讘讬讛 讜讻诇 讛拽讜讚诐 诇拽讘诇 拽讬讚讜砖讬谉 讛讜讬讗 诪拽讜讚砖转 讗讜 讛讬讗 讗诐 拽讬讘诇讛 讗讜 讛讗讘 讗诐 拽讬讘诇 讜讛讻讗 讗诪专 拽专讗 讚转专讜讬讬讛讜 诪爪讜 诇诪讗谉. 讜讗讬 讘砖驻讬转讛 诇砖诐 讗讬砖讜转 诇专讘讬 讬讜讞谞谉 谞讬讞讗 讚讘讬谉 讛讬讗 讘讬谉 讗讘讬讛 讬讻讜诇讬诐 诇诪讞讜转 讚讻讬讜谉 砖诇讗 讬讚注 讛讗讘 讗讬谉 拽讚讜砖讬讛 拽讚讜砖讬谉 讛诇讻讱 转专讜讬讬讛讜 诪爪讜 诇诪讗谉. 讗诇讗 诇专讬砖 诇拽讬砖 讗讘讬讛 讗诪讗讬 诪爪讬 诇诪讗谉 讻讬讜谉 砖讛讬讗 谞转专爪讛 讜谞讘注诇讛 诇砖诐 拽讚讜砖讬谉. 讗诇讗 讜讚讗讬 讻讱 讬砖 诇谞讜 诇转专抓 讗讬谉 讛诪讬讗讜谉 讛讝讛 诪讚讘专 诇注谞讬谉 讙讟 讚诇注讜诇' 诇注谞讬谉 讙讟 诇诪专 讻讚讗讬转 诇讬讛 讜诇诪专 讻讚讗讬转 诇讬讛 讜讛讗讬 诪讬讗讜谉 诇讗 讛讜讬讗 讗诇讗 诇砖诇诐 拽谞住 讚讗注"讙 讚讘注讬讗 诪讬谞讬讛 讙讬讟讗 讻诇 讝诪谉 砖讗讞讚 诪讛谉 诪诪讗谉 讞讬讬讘 诇讬转谉 拽谞住:



讗诪专 诇讬讛 讗讘讬讬 爪专讬讻讛 诪诪谞讜 拽讚讜砖讬谉 诇讚注转 讗讘讬讛. 驻讬' 讜讗注"讙 砖谞转专爪讛 讛讗讘 诇讗讞专 诪讻谉 诇讗 讗诪专讬谞谉 诇讬讛讜讜 拽讚讜砖讬谉 诇诪驻专注 讜诇讗 住讘专 讗讘讬讬 讻专讘. 讜诇注讬诇 讚讗诪专 讗讘讬讬 砖讗专讬转 讬砖专讗诇 诇讗 讬注砖讜 注讜诇讛 讚诪砖诪注 讛讗 讗诐 专爪讛 讛讗讘 诪拽讜讚砖转 诇诪驻专注. 讛注讬拽专 讛讜讗 诪讛 砖驻讬专砖 专讘讬谞讜 讬爪讞拽 诪驻讗住 讝爪讜拽"诇 讚讛讻讬 讗诪专 讗讘讬讬 诇讗 讞讬讬砖讬谞谉 砖诪讗 诇讚注转 讛讗讘 谞转拽讚砖讛 讜拽讗 诪砖讚专 诇讛 诇拽讚讜砖讛 讘讞砖讗讬. 讜诇注讜诇诐 砖诇讗 诇讚注转 讛讗讘 讗讬谞讛 诪拽讜讚砖转 讜专讘讬谞讜 讞谞谞讗诇 讝爪讜拽"诇 讻转讘 砖"诪 砖讛诪拽讚砖 谞注专讛 讘诇讗 讚注转 讗讘讬讛 爪专讬讻讛 拽讚讜砖讬谉 讗讞专讬诐 诇讚注转 讛讗讘. 讜拽砖讬讗 讚讬讚讬讛 讗讚讬讚讬讛 讚讛讻讗 驻住拽 讻讗讘讬讬 讚驻诇讬讙 讗讚专讘 讜诇注讬诇 驻住拽 讻专讘 讛讜谞讗 讚讗转讬讗 诪讬诇转讗 讗诇讬讘讗 讚专讘:



讜讛讗 诪诇讜讛 讛讬讗. 专讗讬转讬 诪拽砖讬诐 诪讛转拽讚砖讬 诇讬 诇讗讞专 砖诇砖讬诐 讬讜诐 讜谞转讗讻诇讜 诪注讜转 讚讗诪专讬谞谉 讘驻讬专拽讗 讚诇拽诪谉 讚讛讜讛 拽讚讜砖讬谉 讜诇讗 讗诪专讬谞谉 诪诇讜讛 谞讬谞讛讜 讜讙诐 诪诪讗讬 讚讗诪专 专讘讬 讗诇讬注讝专 讛转拽讚砖讬 诇讬 讘诪谞讛 讜谞转谉 诇讛 讚讬谞专 讛专讬 讝讜 诪拽讜讚砖转 讜讬砖诇讬诐 砖讬讛讗 讗讜转讜 讛讚讬谞专 诪诇讜讛. 讜诇讗 拽砖讬讗 讚讛转诐 讻诇 讛拽讚讜砖讬谉 谞转谉 诇讛 讗诇讗 砖诇讗 谞讙诪专 讛转谞讗讬 诇讻砖讬转拽讬讬诐 讛谉 拽讚讜砖讬谉 讙诪讜专讬诐 讗讘诇 讛讻讗 讚诇讗 讙诪专讜 讛拽讚讜砖讬谉 注讚 转诪专讛 讛讗讞专讜谞讛 讛讜讜 拽讚诪讬讬转讗 讛诇讜讗讛, 讜讗驻讬诇讜 讻砖讗讜诪专 讘讗诇讜 诇讗 讙诪专讜 讛拽讚讜砖讬谉 注讚 砖讬转谉 诇讛 转诪专讛 讗讞专讜谞讛 讗诇讗 诪砖讜诐 讚讗诪专 讘讗诇讜 讜讻诇诇谉 讘讚讘讜专 讗讞讚 讗诪专讬谞谉 讚讻讜诇谉 讛谉 讘转讜专转 拽讚讜砖讬谉 讜诇讗 讘转讜专转 讛诇讜讗讛:



讗诪专 专讘讬 讬讜讞谞谉 讛专讬 砖讜诇讞谉 讜讛专讬 讘砖专 讜讛专讬 住讻讬谉 讜讗讬谉 诇谞讜 驻讛 诇讗讻讜诇 驻讬专砖 讛诪砖谞讛 谞专讗讬转 诇讻讗讜专讛 砖讗讚诐 诪讻讬谞讛 讻砖诇讞谉 注专讜讱 砖讻砖讗诪专 讛转拽讚砖讬 讘讻诇 讗讞转 讛讜讛 驻专讟讬 讜讗讬谞谉 诪爪讟专驻讬谉 讜讻砖讗诪专 讘讝讜 讜讘讝讜 讜讘讝讜 讛谉 讻诇诇讗 讜诪爪讟专驻讜转 讜讻砖讛讬转讛 讗讜讻诇转 专讗砖讜谞讛 专讗砖讜谞讛 讛讗讻讬诇讛 诪驻专讚转 讗讜转谉 砖诇讗 讬爪讟专驻讜 讜讻砖讗讚诐 诪讚拽讚拽 讘讛 谞诪爪讗 砖讗讬谞讜 讬讜讚注 讘讛 讻诇讜诐 讻讗讚诐 砖讛讻诇 诪讜讻谉 诇驻谞讬讜 讜拽讛讜 砖讬谞讬讜 讜讗讬谞讜 讬讻讜诇 诇讗讻讜诇:



注讚 砖讬讛讗 讘讗讞专讜谞讛 砖讜讛 驻专讜讟讛 转谞讬讗 谞诪讬 讛讻讬 讘驻专拽 讘' 讚转讜住驻转讗 拽讬讚讜砖讬谉 讛讬转讛 讗讜讻诇转 专讗砖讜谞讛 专讗砖讜谞讛 讗诐 谞砖转讬讬专 讘讬讚讛 砖讜讛 驻专讜讟讛 诪拽讜讚砖转. 注讬讬谉 诇拽诪谉 讘讛诇讻转讬谉 讚诪讞诇拽 讘讬谞讬讛诐:





诪讛专砖"讗 - 讞讬讚讜砖讬 讛诇讻讜转

讘讚"讛 讘讬谉 讛讬讗 讜讻讜' 讜讗注"讙 讚讗诪专 专讘 诇注讬诇 讞讬讬砖讬谞谉 砖诪讗 谞转专爪讛 讜讻讜' 注讻"诇 拽"拽 讜诪讗讬 拽讜砖讬讗 讚讗讬诪讗 讛讗 讚讞讬讬砖讬谞谉 诇注讬诇 砖诪讗 谞转专爪讛 讛讗讘 讜讘注讬 讙讟 讜诪讬讗讜谉 讛讬讬谞讜 讚讜拽讗 讘砖讬讚讻讜 讻讚诪讜拽讬 诇讛 专"谞 讗讘诇 讛讻讗 诇讗 讗讬讬专讬 讘砖讬讚讻讜 讜诇讗 讞讬讬砖讬谞谉 砖诪讗 谞转专爪讛 讛讗讘 讜讬讻讜诇 诇注讻讘 讚讘讻讛"讙 谞讬讞讗 诇专讘 讜砖诪讜讗诇 讛讱 诪转谞讬' 讚讗讜 诪讬讗谞讜 讻讜' 讻诪"砖 讛转讜住驻讜转 诇注讬诇 讚诇讗 驻专讬讱 诪讬谞讛 讗诇讗 诇注讜诇讗 讜讚讜"拽:


讘讚"讛 拽专讗 讘注讬 讜讻讜' 讗讬 谞诪讬 谞"诪 讛讬讻讗 讚讘讗 注诇讬讛 讜讗讞"讻 谞转讬讬转诪讛 讚讛砖转讗 诪讛谞讬 诪讬讗讜谉 讚讬讚讛 诇注讻讘 讻讜' 注讻"诇 诇讻讗讜专讛 诇注谞讬谉 诪讬讗讜谉 讙讜驻讬讛 拽讗诪专讬谞谉 讚讛讜讛 谞"诪 讜讗"讗 诇讜诪专 讻谉 讚讗讻转讬 转拽砖讬 讘驻讬转讛 砖诇讗 诇砖诐 讗讬砖讜转 拽专讗 讘注讬 讗诇讗 讚专"诇 讚诪讗讬 谞"诪 讘诪讬讗讜谉 讚讬讚讛 诇注谞讬谉 诪砖诇诐 拽谞住 讗诐 讗讘讬讛 专讜爪讛 诇讛砖讬讗讛 讘注"讻 砖诇 讚讬讚讛 讗讬谉 讻讗谉 拽谞住 讜拽讗诪专讬 讚谞"诪 讗诐 谞转讬讬转诪讛 砖诪转 讗讘讬讛 讗讞专 砖谞讘注诇讛 砖诪砖诇诐 拽谞住 讘诪讬讗讜谉 讚讬讚讛 讜诇讗 讘注讬 诇讗讜拽诪讗 讘讬转讜诪讛 诪诪砖 讚驻讟讜专 诪拽谞住 讜讛讻讬 讗讬转讗 讘驻专拽 谞注专讛 注"砖:


讙诪' 讜讗驻讬诇讜 讘拽诪讬讬转讗 讜讛讗 诪诇讜讛 讻讜' 诪讚讘专讬 诪讛专砖"诇 讜拽砖讛 讚诪砖诪注 讗讬 讗诪专讬谞谉 讛诪拽讚砖 讘诪诇讜讛 诪拽讜讚砖转 讛讬讛 砖驻讬专 讜讗诪讗讬 讘注讬谞谉 砖"驻 讜讻讜' 讜谞专讗讛 诇讬讬砖讘 诪砖讜诐 讚讗讬 讻讜' 注讻"诇 注"砖 讘讗讜专讱 讜讚讘专讬讜 讚讞讜拽讬诐 讛诐 讚讗诐 谞讬诪讗 讚讛诪拽讚砖 讘诪诇讜讛 诪拽讜讚砖转 讜讚讗讬 讚讗讬谉 诇讞诇拽 讘讬谉 诪拽讚砖 讘讚讘专 讗讞专 讜讘讬谉 诪拽讚砖 讘诪诇讜讛 讜诇诪讛 诇讗 转讛谞讬 讘诪诇讜讛 注"讬 爪讬专讜祝 讻诪讜 讘诪诇转讗 讗讞专讬转讗 讜住讘专讗 讚讞讜拽讛 讛讬讗 诇讞诇拽 讘讝讛 讜讻讜诇讛 砖诪注转讬' 诇讗 诪讜讻讞转 讻谉 讜讗讬谉 诇讛讗专讬讱 讗讘诇 讗讬谉 讻讗谉 诪拽讜诐 拽讜砖讬讗 讚讜讚讗讬 讗讬讻讗 诪"讚 诇拽诪谉 讚诪拽讚砖 讘诪诇讜讛 诪拽讜讚砖转 讗诇讗 讚讛讻讗 讛"拽 讻讬讜谉 讚讘注讬 砖"驻 讘讗讞转 讜诇讗 诪讛谞讬 爪讬专讜祝 注"讻 诪砖讜诐 讚诪拽讚砖 讘诪诇讜讛 讗讬谞讛 诪拽讜讚砖转 讗"讻 讘拽诪讬讬转讗 谞诪讬 诇讗 转讬拽讚砖 讚讛讗 诪诇讜讛 讛讬讗 讜讝讛 谞"诇 讘专讜专 讜拽"诇:


砖诐 讗讬诪讗 讙诪专讛 讜诪拽谞讬讗 谞驻砖讛 讜讻讜' 讗注"讙 讚诇讗 转诇讬 讘讚讬讚讛 诇讛转拽讚砖 讘驻讞讜转 诪砖"驻 讻讚讗诪专讬谞谉 讘驻"拽 诪讬讛讜 讘拽诇 注讜砖讛 爪专讬讻讜转讗 注讻"诇 转"讬 讜拽"诇:





诪讛专"诐

讘转讜住' 讚"讛 讘讬谉 讛讬讗 讘讬谉 讗讘讬讛 讜讻讜' 注讚 讜讗转讛 专讜爪讛 诇讜诪专 讚诪拽讜讚砖转 诪讟注诐 讚讝讻讜转 讛讜讗 诇讜 讜讻讜'. 驻讬专讜砖 讚诪谉 讛专讗讜讬 讛讬讛 诇谞讜 诇讜诪专 讚诇讗 讬讜注讬诇 专讬爪讜讬 讛讗讘 讻诇诇 讚诪讛 诪讜注讬诇 讻砖谞转专爪讛 讗讞专 砖拽讘诇讛 讛拽讚讜砖讬谉 讘诇讗 讬讚讬注转讜 讜诇讗 讗诪专 诇讛 爪讗讬 拽讘诇讬 拽讬讚讜砖讬讬讱 讗诇讗 砖讗谞讜 讞讜砖砖讬谉 砖诪讗 谞转专爪讛 讛讗讘 讜讝讻讜转 讛讜讗 诇讜 诇驻讬 砖讻诇 讗讚诐 专讜爪讛 诇讛砖讬讗 讘转讜 讻诪讜 砖讻转讘 讛专"谉 讗讘诇 讻砖讘转讜 诪注讻讘转 讞讜讘 讛讜讗 诇讜:


讘讗"讚 讜诪讬讛讜 诇驻讬' 讛拽讜谞讟专住 诇讗 拽砖讛 诪讬讚讬 驻讬' 砖专砖"讬 专"诇 诪讗讞专 砖讘砖注转 拽讘诇转 讛拽讬讚讜砖讬谉 诇讗 谞转专爪讛 讛讗讘 讗"讻 注讚讬讬谉 讛拽讬讚讜砖讬谉 转诇讜讬谉 讜注讜诪讚讬谉 讜诇讗 讬讙诪专讜 注讚讬讬谉 注讚 砖讬转专爪讛 讛讗讘 讗讝 讬讞讜诇讜 讛拽讬讚讜砖讬谉 注诇 讗讜转讛 讛拽讘诇讛 砖拽讘诇讛 讻讘专 讗讘诇 讻砖讛讘转 讞讜讝专转 拽讜讚诐 砖谞转专爪讛 讛讗讘 讗"讻 谞转讘讟诇讛 讗讜转讛 讛拽讘诇讛 砖讛讬讗 讗讬谞讛 专讜爪讛 砖讬讛讗 讗讜转讛 拽讘诇讛 诇砖诐 拽讬讚讜砖讬谉 讜讗"讻 讻砖讬转专爪讛 讛讗讘 讗讞"讻 注诇 诪讛 讬讞讜诇讜 讛拽讬讚讜砖讬谉:





讞讻诪转 砖诇诪讛

讙诪' 讜讛讗 诪诇讜讛 讛讬讗 谞"讘 讜拽砖讛 讚诪砖诪注 讗讬 讗诪专讬谞谉 讛诪拽讚砖 讘诪诇讜讛 诪拽讜讚砖转 讛讜讛 砖驻讬专 讜讗诪讗讬 讘注讬谞谉 砖"驻 讘拽诪讬讬转讗 诪讗讞专 讚讻诇诇讗 讛讜讗 讗"讻 讗驻讬诇讜 讘驻讞讜转 诪砖讜讛 驻专讜讟讛 谞诪讬 诇讬爪讟专驻讬 讻讜诇讛讜 讜谞专讗讛 诇讬讬砖讘 诪砖讜诐 讚讗讬 讛讜讛 驻讞讜转 诪砖讜讛 驻专讜讟讛 诇讗 讛讜讜 诪爪讟专驻讬 诪讗讞专 砖讗讻诇讛 拽讜讚诐 砖讙诪专 讚讘专讬讜 讜讗讬谉 砖讬讬讱 诇爪专祝 讻讜诇诐 讬讞讚 讗诐 诇讗 砖讬讛讬讜 讬讞讚 讘注讬谉 讚讛讗 讗讬谉 讻讗谉 诪拽讜诐 诇讞讜诇 拽讬讚讜砖讬谉 讗讞讚 诪谞讛讜谉 讻讬 讗诐 讘爪讬专讜祝 诪砖"讛 讘注讬谞谉 爪讬专讜祝 讙诪讜专 砖讬讛讬讜 讻讜诇诐 讬讞讚 讗讘诇 诇讗 谞爪专祝 诪讛 砖讻讘专 讗讻诇讛 讗讘诇 讗讬 讛讜讛 砖讜讛 驻专讜讟讛 讘讗讞转 讗"讻 讞诇 注诇讬讛 拽讬讚讜砖讬谉 诪讬讚 讜讛砖讗专 讛讜讛 讻注讬谉 转谞讗讬 砖讬讛讬讜 讙"讻 讘爪讬专讜祝 讗"讻 讘讻诇 注谞讬谉 诪爪讟专驻讬 讜讚讜"拽 (注讬讬谉 讘诪讛专砖"讗):





专砖"砖

讙诪专讗 讗专"谞 讘专讬"爪 诇讜诪专 讻讜'. 谞"诇 诇诪讞讜拽 讘专讬"爪 讜讻谉 诇讬转讗 讘专砖"讬 讜转讜住' 诪讚讗"诇 专讘 讬讜住祝 讜讻诪讜 砖诪讞拽讜 讛专砖"诇 诇注讬诇 (讻 讘):



砖诐 诪讗谉 转谞讗 讛转拽讚砖讬 讻讜' 专"砖 讛讬讗 讻讜'. 讘转讜讬"讟 诪讘讬讗 讘砖诐 讛讻"诪 诇讬讬砖讘 驻住拽讬 讛专诪讘"诐 讚讗诪专讬' 专讗讛 专讘讬 讚讘专讬讜 砖诇 专"砖 讘拽讬讚讜砖讬谉 讻讜'. 讜讗谞讻讬 转诪讛 讚讗"讻 讚讬砖 住讘专讗 诇讞诇拽 诪谞"诇 诇专讘讛 诇讜诪专 讚诪转谞讬转讬谉 专"砖 讚讜拽讗 讚诇诪讗 讗转讬讗 讻讻"注 讚讘拽讬讚讜砖讬谉 诪讜讚讜. 讜讗讬谉 诇讚讞讜拽 讜诇讜诪专 讚讘讗诪转 讗讬谉 讻讜讜谞转 专讘讛 讚讗转讬讗 讻讜讜转讬讛 讚讜拽讗 讗诇讗 讚专"诇 讚讗转讬讗 讻住讘专转 专"砖 砖诐. 讚讛讗 诇注讬诇 诪驻拽讬谞谉 诪转谞讬转讬谉 诪讚专"讬 诪讚驻诇讬讙 注诇讬讛 讚专"砖 砖诐 讘砖讘讜注讛:





讛讙讛讜转 讬注讘"抓

转讚"讛 谞专讗讬谉 讚讘专讬 讜讻讜' 讜谞专讗讛 讚转专讬 专讘 讬专诪讬讛 讛讜讜. 谞"讘 讟讜讘讗 讛讜讜 讜讚讗讬 讗讘诇 专讘 讬专诪讬讛 讘状讗 转专讬 讞讚讜砖 讛讜讗 讜讬"诇 砖讛讬讛 讙诐 转"讞 诇专状讛 讻诪讜 诇专讘 讚讻讜讜转讬讛 讗砖讻讞谉 讘专"讞 砖讛讬讛 转诇诪讬讚讜 砖诇 专讘 讻讚诪讜讻讞 讘讻诪讛 讚讜讻转讬 讚拽专讬 诇讬讛 专讘讬谞讜 讛讙讚讜诇 讜讗诪专 砖诪讜注转讗 讟讜讘讗 诪砖诪讬讛 讜讘住驻"讗 砖讛讬讛 转"讞 诇讬讛:





驻谞讬 讬讛讜砖注

专砖"讬 讘讚"讛 讛讜讗讬诇 讜谞注砖讛 讘讛 讻讜' 讜讛讜讗 专讗讛 讜砖转拽 讗讜 讛驻拽讬专 讝讻讜转讜 砖讬砖 诇讜 讘讛 讗讜 砖转讬拽转讜 讛讜讚讗讛 讻讜' 注讻"诇. 讜讬砖 诇转诪讜讛 讚谞讛讬 讚讗讬 讗诪专讬谞谉 砖转讬拽转讜 讛讜讚讗讛 讛"诇 拽讚讜砖讬谉 讙诪讜专讬谉 诪讟注诐 讝讻讬讬讛 讻诪"砖 诇注讬诇 讘专讬砖 讛住讜讙讬讗 讗讜 诪砖讜诐 讚讛"诇 讻讗讜诪专 爪讗讬 讜拽讘诇 拽讚讜砖讬讬讱 讻诪"砖 讛专讗"砖 诪"诪 讘讟注诪讗 讚讛驻拽讬专 讝讻讜转讜 砖讬砖 诇讜 讘讛 谞讛讬 讚诪讛谞讬 诇注谞讬谉 谞讬砖讜讗讬谉 诪"诪 讛讬讗讱 讞诇讜 讛拽讬讚讜砖讬谉 注"讬 讛驻拽专 讛讗 拽讟谞讛 讗讬谉 诇讛 讬讚 诇拽讬讚讜砖讬谉 讗诐 诇讗 砖谞讗诪专 讚诇讛讗讬 讟注诪讗 讚讛驻拽专 讛讜讬 拽讬讚讜砖讬谉 讚专讘谞谉 讜讛讬讬谞讜 讚拽讗诪专 讛讜讗讬诇 讜谞注砖讛 讘讛 诪注砖讛 讬转讜诪讛 讘讞讬讬 讛讗讘 讜诇讙诪专讬 讛讜讬 讚讻讜讜转' 砖讬砖 诇讛 拽讬讚讜砖讬谉 讚专讘谞谉 讜讗讜讻诇转 讘转专讜诪讛 讻谉 谞"诇 讜诪讝讛 住讬讜注 诇砖讬讟转 讛砖讗诇转讜转 讜讛"讙 砖讻转讘讜 讚讗驻讬诇讜 讘讞讬讬 讛讗讘 讗讬 诇讬转讗 诇讗讘 转拽谞讜 诇讛 拽讬讚讜砖讬谉 讜讛讻讬 谞诪讬 讻讬讜谉 砖讛驻拽讬专 专砖讜转讜 讻诪讗谉 讚诇讬转讗 讚诪讬 讜拽"诇:


转讜住驻讜转 讘讚"讛 讘讬谉 讛讜讗 讻讜' 讜讗祝 注诇 讙讘 讚讗诪专 专讘 诇注讬诇 讞讬讬砖讬谞谉 讻讜' 注讻"诇. 诪砖讜诐 讚诪砖诪注 诇讛讜 讚讛讗 讚讗诪专 专讘 讛讻讗 讬讻讜诇讬谉 诇注讻讘 讛讬讬谞讜 砖讗讬谉 诇讞讜砖 诇拽讬讚讜砖讬谉 讻诇诇 诪砖"讛 拽砖讬讗 诇讛讜 讚讗祝 注诇 讙讘 砖诪注讻讘 注讻砖讬讜 讛讬讛 诇谞讜 诇讞讜砖 砖诪讗 谞转专爪讛 讜谞讬讞讗 诇讛讜 讚讗讬讬专讬 砖诪讬讞讛 诪讬讚 讻砖砖诪注 讻谉 谞"诇 讘讻讜讜谞转诐 讜诪讛 砖讛拽砖讛 诪讛专砖"讗 讝"诇 讚讛"诪 诇讗讜拽诪讬 诪讬诪专讗 讚专讘 讛讻讗 讘诇讗 砖讚讬讱 讗驻砖专 诪砖讜诐 讚讛谞讱 转专转讬 诪讬诪专讗 讚专讘 讘讞讚 诇讬砖谞讗 讗诪专讬谞讛讜 拽讟谞讛 砖谞转拽讚砖讛 砖诇讗 诇讚注转 诇讗 谞讬讞讗 诇讛讜 诇讞诇拽 讜注诪"砖 讘住诪讜讱 讘砖诐 讛转讜住' 专讬"讚:


讘讗"讚 讜讬"诇 讛讬讬谞讜 讚讜拽讗 讻讜' 诪讟注诐 讚讝讻讜转 讛讜讗 讻讜' 诪讬讛讜 诇驻讬专讜砖 讛拽讜谞讟专住 讻讜' 注讚 住讜祝 讛讚讬讘讜专. 谞"诇 讚诇驻讬 诪讛 砖讛讘讬谞讜 讘砖讬讟转 专砖"讬 讚讛讗 讚讘谞转专爪讛 讛讗讘 讛"诇 拽讬讚讜砖讬谉 诇诪驻专注 讛讬讬谞讜 讻砖讬讟转 讛专砖讘"讗 砖讛讘讗转讬 讘转讞诇转 讛住讜讙讬讬' 诇注讬诇 诪砖讜诐 讚讛"诇 讻讗讬诇讜 讗诪专 讛转拽讚砖讬 注"诪 砖讬专爪讛 讗讘讬讱 讜诪砖"讛 讬讻讜诇讛 诇讞讝讜专 转讜讱 讛讝诪谉 讻讚拽讬"诇 诇拽诪谉 讛转拽讚砖讬 诇讬 诪注讻砖讬讜 诇讗讞专 砖诇砖讬诐 讬讻讜诇讛 诇讞讝讜专 讘讛 讜诇驻"讝 爪专讬讱 注讬讜谉 诪"讟 讚专讘 讗住讬 讚讗诪专 讚讗讬谞讛 讬讻讜诇讛 诇注讻讘 讛讗 讜讚讗讬 诪爪讬 讛讚专讗 讘讛 讜讚讜讞拽 诇讜诪专 讚专讘讬 讗住讬 住讜讘专 讻专"诇 诇拽诪谉 讗诪谞诐 诇诪讗讬 讚驻专讬砖讬转 诇注讬诇 讘专讬砖 讛住讜讙讬讗 讘砖讬讟转 专砖"讬 讚讛讗 讚讛"诇 拽讬讚讜砖讬谉 诇诪驻专注 讛讬讬谞讜 诪砖讜诐 讚讝讻讜转 砖诇 讛讗讘 讛讜讗 讻讬讜谉 砖谞转专爪讛 讘住讜祝 讜讗"讻 住讜讘专 专讘 讚讻诇 砖讞讝专讛 讘讬谞转讬讬诐 诇讗 讗诪专讬谞谉 讚讝讻讜转 讛讜讗 诇讜 讜讛讬讬谞讜 诪诪砖 讻讚讘专讬 讛转讜住驻讜转 讻讗谉 讜专讘 讗住讬 住讘专 讚讗祝 注诇 讙讘 砖讞讝专讛 讘讛 讗驻"讛 讛讜讬 讝讻讜转 讛讗讘 讻讬讜谉 砖谞转专爪讛 讘住讜祝 讻谉 谞"诇 讗诇讗 砖讛转讜住驻讜转 讻转讘讜 砖讬讟转 专砖"讬 讚诇讗 讻驻讬专讜砖诐 讜爪"注 讜注讬讬谉 注讜讚 讘住诪讜讱:


讘讚"讛 拽专讗 讘注讬讗 讻讜' 讗讬 谞诪讬 谞"诪 讛讬讻讗 讚谞转讬讬转诪讛 讚讛砖转讗 诪讛谞讬 诪讬讗讜谉 讚讬讚讛 讻讜' 注讻"诇. 讜讬砖 诇讚拽讚拽 讚诇驻"讝 砖驻讬专 诪爪讬 诇讗讜拽诪讬 讘驻砖讬讟讜转 诇讘专讬讬转讗 讘驻讬转讛 诇砖诐 讗讬砖讜转 讜讗驻"讛 诇讗 转讬拽砖讬 诇专讘 讗住讬 讚专讘 讗住讬 讙讜驻讗 诇讗 驻诇讬讙 讗诇讗 讘谞转专爪讛 讛讗讘 诪讟注诪' 讚讛"诇 讝讻讜转讜 诇诪驻专注 讗注"讙 砖讞讝专讛 讘讬谞转讬讬诐 讗讘诇 拽专讗 讜讘专讬讬转讗 讚讬讻讜诇讛 诇诪讗谉 讗讬讻讗 诇讗讜拽诪讬 讻砖诪转 讛讗讘 讜讬讻讜诇讛 诇诪讗谉 砖诇讗 转讛讗 讗砖转讜 讜讻讙讜谉 砖诇讗 砖诪注谞讜 砖谞转专爪讛 讛讗讘 讚讗讬谉 讞讜砖砖讬谉 诪讚讗讜专讬讬转讗 砖诪讗 谞转专爪讛 讜注讜讚 讚讗驻讬诇讜 诪讚专讘谞谉 讗讬谉 讞讜砖砖讬谉 讗诇讗 砖谞转拽讚砖讛 讚专讱 讻讘讜讚 讗讘诇 讻砖驻讬转讛 诇砖诐 讗讬砖讜转 讚讚专讱 讘讝讬讜谉 讛讜讗 讗讬谉 讞讜砖砖讬谉 讻讚讗诪专讬谞谉 诇注讬诇 讜注讜讚 讚讛讗 拽专讗 讜讘专讬讬转讗 诪住转诪讗 讘诇讗 砖讚讬讱 讗讬讬专讬 讜诇讻"注 讗讬谉 讞讜砖砖讬谉 诪住转诪讗 诇砖诪讗 砖讚讬讱 讜谞转专爪讛 讜爪"注:


诪砖谞讛 讛讗讜诪专 诇讗砖讛 讛转拽讚砖讬 诇讬 讘转诪专讛 讝讜 讛转拽讚砖讬 讻讜' 讜讗诐 诇讗讜 讗讬谞讛 诪拽讜讚砖转. 讜讛讬讬谞讜 讚诇讗 讛讜讬 拽讬讚讜砖讬 讜讚讗讬 讗讘诇 拽讬讚讜砖讬 住驻拽 诪讬讛讗 讛讜讬 讻讚砖诪讜讗诇 诇注讬诇 讘驻"拽 讚拽讚砖讛 讘转诪专讛 讗驻讬诇讜 讻讜专 转诪专讬诐 讘讚讬谞专 诪拽讜讚砖转 砖诪讗 砖"驻 讘诪讚讬 讜讻"讻 讛驻讜住拽讬诐 讜讘讛讻讬 拽砖讬讗 诇讬 注诇 诪"砖 讛专讬讟讘"讗 讝"诇 讻讗谉 讘讞讬讚讜砖讬讜 讘住讜祝 讛砖讬讟讛 诇拽诪谉 讘讘专讬讬转' 讚讛讗 讚讗诪专讬谞谉 诇"砖 讘讝讜 讘讝讜 诇"砖 讘讝讜 讜讘讝讜 讗诐 讬砖 讘讻讜诇谉 砖"驻 诪拽讜讚砖转 讜诪讜拽诪讬谞谉 诇讛 讻专讘讬 讚诇"砖 讻讝讬转 讻讝讬转 诇"砖 讻讝讬转 讜讻讝讬转 驻专讟讬 讛讜讬 讜讻转讘 讚讛讬讬谞讜 诇讛讞诪讬专 讗诪专讬谞谉 讚讛讜讬 驻专讟讬 讜诪拽讜讚砖转 诇讞讜诪专讗 讜讗"讻 诪讗讬 讗讬专讬' 讗诐 讬砖 讘讻讜诇谉 砖"驻 讗驻讬诇讜 讘驻讞讜转 诪砖"驻 谞诪讬 诪拽讜讚砖转 诇讞讜诪专讗 诪住驻拽 讚砖诪讗 砖"驻 讘诪讚讬 讜讬砖 诇讬讬砖讘 诇驻讬 砖讬讟转讜 诇注讬诇 讘驻"拽 讚讘讚讘专 砖讗讬谞讜 诪转拽讬讬诐 诇讗 讞讬讬砖讬谞谉 诇砖诪讗 砖"驻 讘诪讚讬 讜讗"讻 谞"诪 诇讚讘专 砖讗讬谞讜 诪转拽讬讬诐 讗讜 砖谞讗诪专 讚讗诐 讬砖 讘讻讜诇谉 砖"驻 讛讜讬 住驻拽 拽讬讚讜砖讬谉 讚讗讜专讬讬转' 诪砖讗"讻 诪讞砖砖 讚砖诪讗 砖"驻 讘诪讚讬 诇讗 讛讜讬 讗诇讗 讞砖砖讗 讚专讘谞谉 讻诪"砖 讛专讬讟讘"讗 讙讜驻讗 诇注讬诇 讘驻"拽:


讙诪专讗 诪讗谉 转谞讗 讛转拽讚砖讬 讛转拽讚砖讬 讜驻专砖"讬 讗讘诇 讘讝讜 讜讘讝讜 诇讗讜 驻专讟讗 讛讜讬. 讜讗祝 注诇 讙讘 讚诇驻"讝 讛"诪 诇诪讬驻专讱 讘讛讚讬讗 讗住讬驻讗 讚诪转谞讬转讬谉 讜诇讜诪专 诪讗谉 转谞讗 讘讝讜 讜讘讝讜 驻专讟讬 讛讜讬 专讘讬 砖诪注讜谉 诪"诪 讗砖讻讞谉 讘讚讜讻转讬 讟讜讘讗 讚谞讬讞讗 诇砖"住 诇讛拽砖讜转 诪讚讬讜拽讗 讚专讬砖讗 讗祝 注"讙 讚转谞讬 住讬驻讗 讘讛讚讬讗 讜讻诪"砖 讛转讜住驻讜转 讘讚讜讻转讬 讟讜讘讗 讜诇驻诪"砖 讘住诪讜讱 讘砖讬讟转 讛专讬讟讘"讗 讝"诇 讬砖 诇驻专砖 讚诪住讬驻讗 讜讚讗讬 诇讗 驻住讬拽讗 诇讬讛 诇讛拽砖讜转 讚诪爪讬谞谉 诇诪讬诪专 讚谞讛讬 讚拽转谞讬 讗诐 讬砖 讘讻讜诇谉 砖"驻 诪拽讜讚砖转 诇讗讜 诪砖讜诐 讚讻诇诇讗 讛讜讬 诇讙诪专讬 讗诇讗 诪砖讜诐 讞讜诪专讗 讚拽讬讚讜砖讬谉 讗诪专讬谞谉 讚诪拽讜讚砖转 诇讛讞诪讬专 讚诇诪讗 讻诇诇讗 讛讜讬 诪砖"讛 诪讬讬转讬 诪讘讘讗 讚专讬砖讗 讚讗讬讬专讬 讘讜讚讗讬 拽讚讜砖讬谉 讜讗"讻 诪住转诪讗 住讬驻讗 谞诪讬 讗讬讬专讬 讘讻讛"讙 讗诇讗 讚拽砖讬讗 诇讬 讟讜讘讗 注诇 砖讬讟转 讛专讬讟讘"讗 讝"诇 讜讬讘讜讗专 诇拽诪谉 讘住诪讜讱 诪讬讛讜 诇注谞"讚 谞专讗讛 诇讬讬砖讘 讘驻砖讬讟讜转 诇讗 诪讬讘注讬讗 诇驻讬专讜砖 专"转 讘砖讘讜注讜转 讚祝 诇"讞 讚讘讬谉 诇砖诪讜讗诇 讜讘讬谉 诇专讘讬 讬讜讞谞谉 砖讬讬讱 驻诇讜讙转' 讚专"诪 讜专讘讬 讬讛讜讚讗 讘讜诇讗 诇讱 讜诇讗 诇讱 讘讜讬"讜 讚诇讞讚 诪讬谞讬讬讛讜 讻诇诇讗 讛讜讬 讗"讻 诪爪讬谞谉 诇讗讜拽诪讬 砖驻讬专 住讬驻讗 讚诪转谞讬转讬谉 讚讘讝讜 讜讘讝讜 讘讜讬"讜 讻诇诇讗 讛讜讬 讻专"诪 讗讜 讻专"讬 诪砖讗"讻 诪专讬砖讗 讚诪转谞讬转讬谉 诪拽砖讬 砖驻讬专 讚讛讗 讘讬谉 诇专"诪 讘讬谉 诇专"讬 诪讬讛讗 讗砖讻讞谉 讞讚 讚讛讜讬 驻专讟讗 讗讜 讘讜讬"讜 讗讜 讘诇讗 讜讬"讜 讜讗"讻 讗诪讗讬 拽转谞讬 讛转拽讚砖讬 讛转拽讚砖讬 讚讛讜讬 驻专讟讗 诇讬转谞讬 讘讝讜 讘讝讜 讘诇讗 讜讬"讜 讚讛讜讬 驻专讟讗 讚讛讗 诪讚拽转谞讬 住讬驻讗 讚讘讜讬"讜 讛讜讬 讻诇诇讗 讗"讻 诪诪"谞 讘诇讗 讜讬"讜 讛讜讬 驻专讟讗 讗注"讻 讻专"砖 讗转讬讗 讚讘讬谉 讘讜讬"讜 讘讬谉 讘诇讗 讜讬"讜 讻诇诇讗 讛讜讬讗 讜诇讗 讗砖讻讞 驻专讟讗 讗诇讗 讘讛转拽讚砖讬 讛转拽讚砖讬 讗诇讗 讗驻讬诇讜 诇驻专砖"讬 讘砖讘讜注讜转 讚诇专讘讬 讬讜讞谞谉 讘讜讬"讜 讻"注 驻专讟讬 讛讜讬 讗驻"讛 诇讗 驻住讬拽讗 诇讬讛 诇转诇诪讜讚讗 诇讛拽砖讜转 诪住讬驻讗 讻讬讜谉 讚诇砖诪讜讗诇 诪讬讛讜 诇专"诪 讗讜 诇专"讬 讻讛"讙 驻专讟讬 讛讜讬 诪砖"讛 诪拽砖讬 诪讚讬讜拽讗 讚专讬砖讗 诪诪"谞 讻讚驻专讬砖讬转 讜注诪"砖 讘讝讛 诇注讬诇 讚祝 诪"讚 讛讞讬诇讜拽 砖讘讬谉 讜讬"讜 讗讜 讘诇讗 讜讬"讜 诇注谞讬谉 砖讘讜注讛 讗诇讗 讚诇驻诪"砖 砖诐 讚诪讗谉 讚诪砖讜讬 讟驻讬 讻诇诇讗 讘诇讗 讜讬"讜 诪讘讜讬"讜 讗祝 注诇 讙讘 讚诪住讘专讗 诪爪讚 讛诇砖讜谉 讛讜讬 讗讬驻讻讗 讛讬讬谞讜 讚讜拽讗 诇注谞讬谉 砖讘讜注讛 讚讗讬谞讜 讞讬讬讘 讗诇讗 讗' 诪砖讜诐 讚讘诇讗 讜讬"讜 诇讗 拽讗讬 诇砖讜谉 砖讘讜注讛 讻"讗 讗专讗砖讜谉 讜讗"讻 诇驻"讝 转拽砖讬 诇谉 讗驻讬诇讜 诇诪讗讬 讚诪讜拽讬 诇讛 讻专"砖 谞诪讬 转讬拽砖讬 讗诪讗讬 拽转谞讬 讛转拽讚砖讬 讛转拽讚砖讬 诇讬转谞讬 讘讝讜 讘讝讜 讘诇讗 讜讬"讜 讚谞讛讬 讚诇专"砖 讛讜讬 讻诇诇讗 诇注谞讬谉 砖讘讜注讛 诪砖讜诐 讚诇砖讜谉 砖讘讜注讛 诇讗 拽讗讬 讗讻讜诇讛讜 讗诇讗 讗拽诪讗 诪"诪 讛讻讗 诇注谞讬谉 拽讬讚讜砖讬谉 诇讗 诪爪讬转 讗诪专转 讚诪讛"讟 讻砖讗诪专 讘讝讜 讘讝讜 讘诇讗 讜讬"讜 讗讬谞讛 诪拽讜讚砖转 讗讗"讻 讬砖 讘专讗砖讜谞讛 讚讜拽讗 砖"驻 诪砖讜诐 讚诇砖讜谉 讛转拽讚砖讬 诇讗 拽讗讬 讻"讗 讗拽诪讗 讜诇讗 讗讗讞专讜谞讛 讚讗驻讬诇讜 讬砖 讘讛 砖"驻 诇讗 诪讛谞讬 讛讗 诇讬转' 讚讗驻讬诇讜 诇讗 拽讗讬 讛转拽讚砖讬 讻"讗 讗拽诪讗 讗驻"讛 讛讜讬 诪爪讬 砖驻讬专 诇诪讬转谞讬 讗诐 讬砖 讘讗' 诪讛诐 砖"驻 诪拽讜讚砖转 讗驻讬诇讜 讘讗讞专讜谞讛 讚讛讗 拽讬"诇 诇注讬诇 讻专讘讬 讬讜住讬 讚讘注住讜拽讬谉 讘讗讜转讜 注谞讬谉 讜谞转谉 诇讛 拽讬讚讜砖讬谉 讜诇讗 讗诪专 讻诇讜诐 诪拽讜讚砖转 讜讗"讻 诇讗 讙专注 讛讗 讚拽讗诪专 诪注讬拽专讗 讛转拽讚砖讬 诪注住讜拽讬谉 讘讗讜转讜 注谞讬谉 讜转转拽讚砖 讗驻讬诇讜 讘讗讞专讜谞讛 讜讚讜讞拽 诇讗讜拽诪讬 住转诐 诪转谞讬转讬谉 讚讛讻讗 讚诇讗 讻专讘讬 讬讜住讬 讜讗驻砖专 讚讗讬谉 讛"谞 讚讙专注 讟驻讬 讚诪讚讘专 注诪讛 注诇 注住拽讬 拽讬讚讜砖讬谉 讛讬讬谞讜 砖谞转专爪讬转 诇讛转拽讚砖 诇讜 诪砖讗"讻 讛讻讗 讚讝讬诪谞讬谉 砖诇讗 讚讬讘专 注诪讛 讜谞转专爪讬转 诇讜 讜讗"讻 诇讗 驻住讬拽讗 诇讬讛 诇诪讬转谞讬 讘讝讜 讘讝讜 讘诇讗 讜讬"讜 讚讗讬谞讛 诪转拽讚砖转 讗诇讗 讘专讗砖讜谞讛 讻砖讬砖 讘讛 砖"驻 讜诇讗 讘讗讞专讜谞讛 讜注讬"诇 讚谞讛讬 讚诇专"诪 讜诇专"讬 注"讻 爪专讬讱 诇讞诇拽 讻诪讜 砖驻讬专砖"讬 诇注讬诇 讚祝 诪"讚 诪"诪 诇专"砖 讗讬讻讗 诇诪讬诪专 讚诇注讜诇诐 讘讬谉 讘讜讬"讜 讜讘讬谉 讘诇讗 讘讜讬"讜 讻诇诇 讙诪讜专 讛讜讗 诇讻诇 诪讬诇讬 讜讛讬讬谞讜 讚诪讜拽诪讬谞谉 诪转谞讬转讬谉 讚讛讻讗 讻讜讜转讬讛 讻谉 谞"诇 讜讚讜"拽:

砖诐 讜讛讗 诪诇讜讛 讛讬讗. 注讬讬谉 诪"砖 诪讛专砖"诇 讜诪讛专砖"讗 讝"诇 讘讝讛 讜讘诪讛 砖讛砖讬讙 诪讛专砖"讗 讝"诇 注诇 诪讛专砖"诇 讜讻转讘 讚讘诇讗"讛 讛讗 讚诪拽砖讛 讜讛讗 诪诇讜讛 讛讬讗 注"讻 诪讛讗讬 讛讜讻讞讛 讙讜驻讗 诪拽砖讛 诪讚讗讬谉 诪爪讟专驻讜转 讘讗讜讻诇转 讚讘诇讗"讛 诇讗 驻住讬拽讗 诇讛拽砖讜转 讚讛讗讬讻讗 转谞讗 诇拽诪谉 讚讛诪拽讚砖 讘诪诇讜讛 诪拽讜讚砖转 讗讬谉 讚讘专讬讜 诪讜讻专讞讬谉 讚讛讗 诪住拽讬谞谉 讚诇讻"注 讛诪拽讚砖 讘诪诇讜讛 诪拽讜讚砖转 讜诇讗 讗砖讻讞谉 砖讜诐 转谞讗 讜讗诪讜专讗 讚驻诇讬讙 讜讻谉 讘诪讛 砖讻转讘 讚诪讘讘讗 讚住讬驻讗 诪讜讻讞 诇讛 诇注谞"讚 爪专讬讱 注讬讜谉 讚诇讻讗讜专讛 谞专讗讛 讻讚讘专讬 诪讛专砖"诇 讝"诇 讚讗祝 诇诪讗讬 讚诪住拽讬谞谉 讚诪注讜转 讘注诇诪讗 讞讜讝专讬谉 讜讛"诇 讙讝诇 讚讛讬讬谞讜 诪诇讜讛 诪"诪 谞"诇 讚讗驻讬诇讜 讗讬 转讬诪讗 讚讛诪拽讚砖 讘诪诇讜讛 诪拽讜讚砖转 讗驻"讛 讗"砖 讚讘讗讜讻诇转 专讗砖讜谞讛 专讗砖讜谞讛 讗讬谉 诪爪讟专驻讬诐 诇砖"驻 讗驻讬诇讜 讗讬 诪注讜转 讞讜讝专讬谉 讚诇讗 讛讜讬 讙讝诇 讻讬讜谉 讚讗讜讻诇转 专讗砖讜谉 专讗砖讜谉 讜讻诇 讞讚 诪讬谞讬讬讛讜 诇讗 讛讜讬 砖"驻 讗讬谉 讻讗谉 讙讝诇 讚驻讞讜转 诪砖"驻 诇讗 谞讬转谉 诇讛砖讘讜谉 讜讗驻砖专 讚讗驻讬诇讜 讙讝诇 驻讞讜转 诪砖"驻 注讻砖讬讜 讜讞讝专 讜讙讝诇 驻讞讜转 诪砖"驻 谞诪讬 诇讗 谞讬转谉 诇讛砖讘讜谉 讚拽诪讗 拽诪讗 讗讞讬诇 诇讛 讻讬讜谉 砖讗讬谉 注诇讬讜 砖讜诐 诪诪讜谉 讘砖注讛 砖讙讝诇讛 讚讛讬讬谞讜 讘砖注转 讗讻讬诇讛 讜爪"注 讜讗驻砖专 砖诇讜讛 谞转讻讜讜谉 诪讛专砖"诇 讝"诇 诇讞诇拽:





讬诐 砖诇 砖诇诪讛

诪转谞讬转讬谉 讛讗讜诪专 诇讗砖讛 讛转拽讚砖讬 诇讬 讘转诪专讛 讛转拽讚砖讬 讘讝讜 讗诐 讬砖 讘讗讞转 诪讛谉 砖讜讛 驻专讜讟讛 诪拽讜讚砖' 讜讗诐 诇讗讜 讗讬谞讛 诪拽讜讚砖转 讚讻讬讜谉 讚讗诪专 讛转拽讚砖讬 讛转拽讚砖讬 讻诇 讞讚讗 讜讞讚讗 讛讜讜 拽讚讜砖讬谉 讘讗谞驻讬 谞驻砖讬讬讛讜 讗讘诇 讗诪专 讘讝讜 讘讝讜 讘讝讜 讗诐 讬砖 砖讜讛 驻专讜讟讛 讘讻讜诇谉 诪转拽讚砖转 讜讗诐 诇讗讜 讗讬谞讛 诪拽讜讚砖转. 讜讛专诪讘"诐 讻转' 讚讛讜讬 住驻拽 拽讬讚讜砖讬谉 讜讬驻讛 讻转讘 诪砖讜诐 讚住"诇 讙讘讬 转诪专讛 讗驻讬' 讗讬谞讜 砖讜讛 驻专讜讟讛 诪拽讜讚砖转 诪住驻拽 砖诪讗 砖讜讛 驻专讜讟讛 讘诪讚讬 讻讚诇注讬诇 住讬' 讬"讞 讜驻专讬讱 诪讗谉 转谞讗 讛转拽讚砖讬 讛转拽讚砖讬 讛讜讗 讚讛讜讛 驻专讜讟讛. 讗讘诇 讘讝讜 讘讝讜 讘讝讜 诇讗讜 驻专讜讟讛 讛讜讗 讗诪专 专讘讗 专' 砖诪注讜谉 讛讬讗 讚住"诇 讙讘讬 讞诪砖讛 转讜讘注讬谉 讗讜转' 讜谞砖讘注 诇讻讜诇' 讻讗讞' 讚讗讬谞讜 讞讬讬讘 注诇 讻诇 讗讞转 讜讗讞转 讗诇讗 注讚 砖讬讗诪专 砖讘讜注讛 诇讻诇 讗讞讚 讜讗讞讚 讜谞驻拽讗 诇讛 诪专讘 讬讛讜讚讗 讚讗诪专 专讘 讬讛讜讚讗 砖讘讜注讛 诇讗 诇讱 诇讗 诇讱 诇讗 诇讱 讞讬讬讘 注诇 讻诇 讗讞转 讜讗讞转 驻讬' 专砖"讬 讚讜讜拽讗 讘诇讗 讜讬"讜 讗讘诇 讜诇讗 诇讱 讜诇讗 诇讱 讜诇讗 诇讱 讻诇诇讗 讛讜讬. 讜专"转 讙讜专住 讗讬驻讻讗 讚讗讚专讘讗 讻砖讗诪专 讜诇讗 诇讱 讜诇讗 诇讱 诪砖诪注 砖讛讜讗 谞砖讘注 诇讻诇 讗讞讚 讗讘诇 讻砖讗讜诪专 诇讗 诇讱 诇讗 诇讱 讗讬谞讜 讞讬讬讘 讗诇讗 讗讞转 讝讜 驻讬' 讛专诪讘"诐 讚讜讬"讜 讛讜讬 驻专讟讗 讗诐 诇讗 砖讬砖 讻讜'. 注"砖 讘讛诇讻讜转 砖讘讜注讜转 讜专讗讬转讬 讘驻专拽 砖讘讜注讜' 讛驻拽讚讜谉 讚诇砖诐 驻专砖"讬 讜讛转讜住' 讚诇专' 讬讛讜讚' 讚讜讜拽讗 讘讜讬"讜 讛讜讬 驻专讟讗 讗讘诇 讘诇讗 讜讬"讜 讛讜讬 讻诇诇讗 讗诇讗 砖讛转讜住驻讜' 讻转讘讜 诇砖诐 讜讝"诇 讜诪住讜讙讬' 讚砖诪注转' 拽砖讬讗 讚诪讜讻讞 讘驻"讘 讚讝讘讞讬' 讚讟驻讬 讛讜讬 驻专讟讗 讘诇讗 讜讬"讜 诪讘讜讬"讜 诇专' 讬讛讜讚' 讚讗诪专 讛转诐 讗讜 讚诇诪讗 讻讝讬转 讜讻讝讬转 诇专' 讬讛讜讚讗 驻专讟讗 讛讜讬 讜讻"砖 讻讝讬' 讻讝讬' 讜讘住' 讬砖谉 讙专住 讛讻讗 讻诇 住讜讙讬讗 讗讬驻讻讗 讜专' 讬讜讞谞谉 讗诪专 讛讻诇 诪讜讚讬诐 讘诇讗 诇讱 砖讛讜讗 驻专讟 诇讗 谞讞诇拽讜 讗诇讗 讘诇讗 诇讱 讜讙专住讬' 转谞讬' 讜诇讗 诇讱 转谞讬 驻拽讚讜谉 讜转砖讜诪转讬' 讻讜'. 讜讛讬讬谞讜 讻专砖"讬 讚讛讻讗 注"讻 讗讬谉 讘讬讚讬 诇讛讻专讬注 注讚 砖讬讘讗 诪讜专' 爪讚拽 讘诪讛专讛 讘讬诪讬谞讜 讜诇注谞讬谉 讛诇讻讛 谞专讗讛 讚讛诇讻讛 讻专' 讬讛讜讚讛 讚驻' 砖讘讜注讜' 讛驻拽讚讜谉 讗讬转谞讗 讚讘专讬 专' 讬讛讜讚讗 住转诪讗 讚转"拽 讻讜讜转讬' 讜讻谉 谞专讗' 注讬拽讜专. 讜转诪讛 讗谞讬 注诇 讛专讬"祝 讜讛专讗"砖 砖讛讘讬讗讜 讛诪砖谞讛 讻爪讜专转讛 讜诇讗 讻转讘讜 讚讛讱 诪转谞讬转' 诪转谞讬' 讗诇讬讘讗 讚专"砖 讜诇讬转 讛诇讻转' 讻讜讜转讬' 讘讝讛 讚讘注讬 讛转拽讚砖讬 讛转拽讚砖讬 讻讜'. 讜讬讜转专 诇讛驻诇讬讗 注诇 讛专诪讘"诐 砖驻住拽 讙讘讬 拽讬讚讜砖讬谉 讚讛讻讗 诪诪砖 讻专"砖 讜讻诪转谞讬转讗 讚讛讻讗 讜讘驻' 砖讘讜注讜转 讛驻拽讚讜谉 驻住拽 讻专' 讚诇讗 讘注讬 砖讘讜注讛 注诇 讻诇 讗讞转 讜讘驻' 讛诪砖谞讛 讻转讘 诇讛讚讬讗 砖诐 讚讗讬谉 讛诇讻讛 讻专"诪 讚住讘专 讗驻讬' 讘讝讜 讘讝讜 讛讜讬 驻专讟讗 讜讗讬谉 讛诇讻讛 讻专"砖 讚讘注讬 砖讘讜注讛 注诇 讻诇 讗讞转 讜讗讬谉 讛诇讻讛 讻专"讗 讚讘注讬 诇讜诪专 砖讘讜注讛 讘讗讞专讜谞讛 讜讗讬谉 诇讬砖讘讜 讚砖诪讗 讘拽讬讚讜砖讬' 驻住拽 讻专"砖 讚住转诐 诪转谞讬转' 讗转讬讗 讻讜讜转讬' 讜讘砖讘讜注讜' 驻住拽 讻专' 讬讛讜讚讗 讚讛讜讗 转"拽. 讜讗"讻 讘注"讻 爪专讬讱 诇讞诇拽 讘讬谞讬讛谉 讜诇讜诪' 讚讘拽讬讚讜砖讬谉 诪住转讘专 诇讜诪专 讚讘注讬 诇诪讬诪专 讛转拽讚砖讬 注诇 讻诇 讗' 诇讘专专 讚讘专讬讜. 讗"讻 讗诪讗讬 诪讜拽讬 转诇诪讜讚讗 诪转谞讬转讬谉 讻专"砖 讚讗"讻 砖诪讗 讗祝 专' 讬讛讜讚' 诪讜讚讛 讛讻讬 讜讗转讬' 讻讻"注. 讜专讗讬转讬 讘讚讘专讬 讛专"谉 砖讻转讘 讜讝"诇 讜拽"诇 讻专"砖 讻讬讜谉 讚住转诐 讛讻讬 讻讜讜转讬'. 讜讘驻' 讻讜转讘讬谉 谞诪讬 转谞谉 诇讝讛 拽专讘谉 讜诇讝讛 拽专讘谉 爪专讬讻谉 驻转讞 诇讻诇 讗讞讚 讜讗讞讚 讜诪砖诪注 讚讛讻讗 讗诪专 诇讝讛 讜诇讝讛 拽专讘谉 讻讬讜谉 砖讛讜转专 讻诇诇讗 讛讜讬 讜讛转' 谞诪讬 诪讜拽诪讬 专讘讗 讻专"砖 讚讗诪专 注讚 砖讬讗诪专 砖讘讜注讛 诇讻诇 讗讞讚 讜讗讞讚 讜讗注"讙 讚讛转诐 讘驻专拽 讛驻拽讚讜谉 讗驻诇讜讙讜 讘讛讗 讜讗讬讻讗 诇诪讬诪专 住转诐 讜讗讞"讻 诪讞诇讜拽转 讛讬讗 讗驻"讛 讻讬讜谉 讚砖拽诇讜 讜讟专讬 讗诪讜专讗讬 讘讛讱 住讜讙讬' 讚讛讻' 讗诇讬讘讗 讚专"砖 拽讬"诇 讻讜讜转讬讛 讜讻谉 驻住拽讜 专"转 讜讛专诪讘"诐 讝"诇 注"讻 讜诇讗 讗讘讬讗 讚讘专讬讛诐 讚诪讗讬 讞讝讬转 诇讜诪专 诪讞诇讜拽转 讜讗讞"讻 住转诐 讜诇讗驻诇讜讙讬 讘讬谉 住转诪讗 诇住转诪讗 讚转"拽 谞诪讬 住转诪讗 谞讬诪讗 讚转谞讗 讛讻讗 讗诇讬讘' 讚讻"注 讚讛转拽讚砖讬 讛转拽讚砖讬 讚专"砖 讻"注 诪讜讚讬诐 讚驻专讟讗 讛讜讬 讜住讬驻讗 讘讝讜 讘讝讜 讘讝讜 讜讻"注 讻诇诇讗 讛讜讬 讻讙讜谉 诇讙讬专住转 专"转 讚讗祝 专' 讬讛讜讚' 诪讜讚讛 讘讝讛 讜讗祝 砖专"诪 讞讜诇拽. 诪"诪 讛诇讻讛 讻专' 讬讛讜讚' 讜诇驻专砖"讬 谞讙专住 讘讝讜 讜讘讝讜 讜讘讝讜 讚讛讜讬讗 讻诇诇'. 讜住"住 讗转谞讬讗 诪转谞讬转讬谉 讗诇讬讘讗 讚讛诇讻转讗 讗驻讬' 讗转讬' 讻专"砖. 讜讘砖讘讜注讜转 驻住拽 住转诐 讻专' 讬讛讜讚讗 讚讛诇讻讛 讻讜讜转讬'. 讜诪讛 砖讻转讘讜 注讜讚 讚砖拽诇讬' 讗诪讜专讗讬 讗诇讬讘讗 诇讗 讬讚注谞讗 讻讬 讻诪讛 砖谞讞诇拽讜 专讘 砖诪讜讗诇 讜专' 讗诪讬 讘住讬驻讗 讚讗讜讻诇转 讻讜'. 讚讛讜讬 讻诇诇讗 讛诇讗 砖驻讬专 驻诇讬讙讬 讗祝 讗诇讬讘讗 讚专' 讬讛讜讚讗 讻讚驻专讬砖' 讚诇专' 讬讛讜讚' 谞诪讬 讛讜讬 讘讝讜 讘讝讜 讘讝讜 讻诇诇讗 讛讜讬 诇驻讬' 专"转 讜诇专砖"讬 讘讝讜 讜讘讝讜 讜讘讝讜 讜诪"诪 讞诇讬诇' 诇讬 诇讞诇讜拽 注诇 讻诇 讗诇讜 讛讙讗讜谞讬诐 砖诪讗 讬专讜爪讜 讙诇讙诇转讬 讗讘诇 诪"诪 讙讘讬 拽讬讚讜砖讬谉 讗诐 讬讘讗 诪注砖讛 诇驻谞讬 讻注谞讬讬谉 讚讗诪专 讘讝讜 讘讝讜 讘讝讜 讗讜 砖讗诪专 讘讝讜 讜讘讝讜 讗诐 讬砖 砖讜讛 驻专讜讟' 讘讻讜诇谉 讜讬拽讘诇 拽讬讚讜砖讬讛 诪讗讞专 讚爪专讬讻讗 讙讟 讗祝 诪谉 讛砖谞讬 讚砖诪讗 讛诇讻讛 讻专' 讬讛讜讚讗 讚驻专讟讗 讛讜讬 讜讗讬谞' 诪拽讜讚砖转 诇专讗砖讜谉 讜诪讻讞 住驻拽 讛讙专住讜转 讗讬谉 讞讬诇讜拽 讘讬谉 讘讝讜 讘讝讜 讘讝讜 讜讘讬谉 讜讘讝讜 讜讘讝讜 讜讘讝讜 讜讘讝讜 谞讞讝讜专 诇诪砖谞讛 讛讬转' 讗讜讻诇转 专讗砖讜谞讛 专讗砖讜谞讛 讗讬谞' 诪拽讜讚砖转 注讚 砖讬讛讗 讘讗讞转 诪讛谉 砖讜讛 驻专讜讟讛 讜驻专讬讱 讘讙诪' 讗讛讬讗 讗讬诇讬诪讗 讗专讬砖讗 讻讬 讗诪专 讛转拽讚砖讬 讛转拽讚砖讬 诪讗讬 讗讬专讬讗 讗讜讻诇转 讗驻讬' 诪讜谞讞转 谞诪讬 讚讛讗 讛转拽讚砖讬 诇讬 讘讝讜 拽讗诪专 讗诇讗 讗住讬驻讗 讚讞砖讬讘讗 诇讬' 讻诇诇讗 拽讗诪专 讚讗诐 讛讬转' 讗讜讻诇转 专讗砖讜谞讛 专讗砖讜谞讛 讻讜'. 讜讻讬 讗讬讻讗 讘讞讚讗 诪讬讛讗 砖"驻 诪拽讜讚砖' 讜讗驻讬' 讘拽诪讬讬转讗 讜讛讗 诪诇讜讛 讛讬讗 讻讬讜谉 讚拽讬讚讜砖讬谉 诇讗 讙诪专讜 注讚 砖转拽讘' 讻讜诇诐 讜讛讬讗 讻讘专 讗讻诇讛 讛专讗砖讜谞讛 拽讜讚诐 砖转拽谞讛 讗讜转诐 讘拽讬讚讜砖讬谉 讛讜讬 讝讜 讛专讗砖讜谞' 诪诇讜讛 讙讘讬' 讜讗诪专讬 专讘 讜砖诪讜讗诇 诇注讜诇诐 讗专讬砖讗 讜诇讗 诪讬讘注讬讗 拽讗诪专 诇讗 诪讬讘注讬' 诪讜谞讞转 讚讗讬 讗讬讻讗 砖讜讛 驻专讜讟讛 讗讬谉 讗讬 诇讗 诇讗. 讗讘诇 讗讜讻诇转 讛讜讗讬' 讜诪讬住专讘' 讛谞讬讬转讗 讗讬诪讗 讙诪专讛 讜诪拽谞讬 谞驻砖讛 拽诪"诇. 专' 讗诪讬 讗诪专 诇注讜诇诐 讗住讬驻讗 讜诪讗讬 注讚 砖讬讛讗 讘讗讞转 诪讛谉 砖"驻 注讚 砖讬讛讗 讘讗讞专讜谞讛 砖讜讛 驻专讜讟讛 讜诪住讬拽 讗诪专 专讘讗 砖"诪 诪讚专讘讬 讗诪讬 转诇转 砖"诪 讛诪拽讚砖 讘诪诇讜讛 讗讬谞讛 诪拽讜讚砖转 讜砖"诪 讛诪拽讚砖 讘诪诇讜讛 讜驻专讜讟' 讚注转' 讗驻专讜讟讛. 驻讬' 诪讚砖谞讬讬' 诇诪转谞讬转谉 讛讻讬 讚讻讬 讬砖 讘讗讞专讜谞' 砖"驻 诪拽讜讚砖转 讜讗注"讙 讚拽诪讬讬转讗 诪诇讜讛 讛讜讬 讘讛讚讛 讜讘讻讜诇讛讜 拽讚砖讛 转讛讗 讻诇诇讗 讞砖讜讘 诇讬' 讙讘讬 诪谞讞转 讜拽讗诪专 讚讗诐 讬砖 讘讻讜诇谉 砖"驻 诪拽讜讚砖转 讗诇诪讗 拽讬讚讜砖讬 讗讻讜诇讛讜 拽讬讬诪讬 讗驻"讛 讙讘讬 讗讜讻诇转 讚讛讜讜 诇讛讜 诪诇讜讛 讜驻专讜讟讛 诪拽讜讚砖' 讘讗讞专讜谞讛. 讜砖"诪 诪注讜转 讘注诇诪讗 讞讜讝专讬诐 驻讬' 讗诐 讗诪专 诇讛 讛转拽讚砖讬 讘驻专讜讟讛 讝讜 讜讘讝讜 讜讘讝讜 讜讘注讜讚 砖诇讗 谞讙诪专讜 讛拽讬讚讜砖讬谉 讞讝专 讘讜 诪诇拽讚砖讛 讗诪专讬' 讚诇讬讛讜讬 讛诪注讜转 砖诪住专 诇讜 拽讜讚诐 讛讞讝专讛 诪转谞' 讗诇讗 驻讬拽讚讜谉 讛讬讗 讗爪诇' 讜讞讜讝专讬' 诇讜. 讜讛"谞 讗诪专讬' 讻砖讗诪专 诇讛 讛转拽讚砖讬 讘转诪专讛 讝讜 讜讘讝讜 讜讘讝讜 讜讘注讜讚 砖诇讗 讙诪专 讚讬讘讜专讜 讗讻诇讛 讛专讗砖讜谞讛 讜砖谞讬讬讛 诪讛 砖讗讻诇讛 诪诇讜讛 讛谉 讗爪诇讛 讜诇讗 讬讞讜诇讜 讗诇讗 注诇 诪讛 砖讛讜讗 讘注讬谉 讜诇讻讱 爪专讬讱 驻专讜讟讛 讗讞专讜谞讛 讚讗讬 讗诪专转 诪注讜转 讘注诇诪讗 诪转谞讛 讜讛讬讻讗 讚诇讗 谞讙诪专讜 讛拽讬讚讜砖讬谉 讛讜讜 讛诪注讜转 讛专讗砖讜谞讛 诪转谞讛 讗爪诇讛 讜诇讗 讘注讬讗 诇讗讛讚专讜谞讛讬 讛讬讻讗 讚讙诪专 讚讘专 诇砖诐 拽讬讚讜砖讬谉 讻讬 讛讻讗 谞讬诪讗 讚讬讞讜诇讜 讛拽讬讚讜砖讬谉 讗祝 注诇 讗讜转谉 转诪专讬' 砖讗讬谞' 讘注讜诇诐 讜讻讬 讗讻诇讛 诪讚讬讚讛 讗讻诇讛 讚讘砖诇诪讗 讘注诇诪讗 诇讗 讛讜讬 拽讬讚讜砖讬谉 砖讛专讬 诪转谞讛 讛谉 讗爪诇讛 讻讬 讛讚专 讘讬' 诪拽讬讚讜砖讬谉. 讗讘诇 讛讻讗 砖诇讗 讞讝专 诪诇拽讚砖讛 谞讛讬 谞诪讬 讚讻讬 讗讻诇讛 讛专讗砖讜谞' 注讚讬讬谉 诇讗 讙诪专 讻诇 讛拽讬讚讜砖讬' 诪拽讚砖讬 谞诪' 讗祝 讘拽诪讬讬转讗 讗祝 讘讻讜诇谉 诪拽讜讚砖转 注"讻:

